title: Han Zheng

text: Han Zheng (韩正; pinyin: Hán Zhèng; s. 1954) on kiinalainen politiikko ja Kiinan korkeimman poliittisen toimielimen eli Kiinan kommunistisen puolueen politbyroon pysyvän komitean jäsen. Han hoitaa ensimmäisen varapääministerin virkaa ja johtaa puolueen Hongkongin ja Macaon asioiden koordinointiryhmää.


title: Han Zheng

text: Kulttuurivallankumouksen viimeisinä vuosina Han työskenteli varastotyöläisenä Shanghaissa. Poliittisen kuohunnan laskeuduttua hän siirtyi virastotyöntekijäksi kemianteollisuuden tarvikkeita valmistavaan yritykseen. Han liittyi kommunistisen puolueen jäseneksi vuonna 1979 ja työskenteli muutaman vuoden Shanghain alueen kemianteollisuuden puoluetehtävissä edeten aina varatoimitusjohtajaksi asti. Han siirtyi vuonna 1990 kommunistisen nuorisoliiton palvelukseen, kunnes hänet siirrettiin jo kahden vuoden kuluttua Shanghain Luwanin kaupunginosan kuvernööriksi. Hanin tie kaupungin johtoportaille jatkui, ja vuonna 1998 hänet ylennettiin kaupungin apulaispormestariksi. Vuonna 2002 Hanista tuli puolueen keskuskomitean jäsen ja Shanghain apulaispuoluesihteeri. Seuraavana vuonna hän yleni jo varsinaiseksi pormestariksi. Han ehti toimia vuoden väliaikaisena puoluesihteerinä 2006-2007, kun Cheng Liangyu pidätettiin korruptiosta epäiltynä. Varsinaiseksi puoluesihteeriksi Han ylennettiin vasta 2012 samalla, kun hänet nimitettiin puolueen politbyroon jäseneksi. Han nimitettiin nykyiseen asemaansa, politbyroon pysyvän komitean jäseneksi vuonna 2017 ja ensimmäiseksi varapääministeriksi 2018.


title: Han Zheng

text: Han on opiskellut sekä Fudan-yliopistossa että East China Normal Universityssä, josta hänellä on taloustieteen maisterintutkinto. Han suoritti tutkinnon työn ohessa toimiessaan Luwanin kaupunginosan kuvernöörinä.


title: Han Zheng

text: Han on tehnyt lähes koko uransa Shanghaissa, jossa hän asui aina vuoteen 2017, kunnes muutti Pekingiin hoitamaan apulaispääministerin virkaa. Vahvojen Shanghai-yhteyksiensä takia Hania on pidetty puolueen entisen pääsihteerin Jiang Zeminin suojattina sekä Wang Huningin ohella nk. Shanghai-klikin jäsenenä. Hania ja Wangia pidetään poliittisina selviytyjinä, sillä he ovat vallanvaihtojen yhteydessä onnistuneet myymään kannatuksensa ensin Jiang Zeminiltä Hu Jintaolle ja sitten Hulta Xi Jinpingille.


title: Han Zheng

text: Hanin meneillään oleva kausi politbyroon pysyvässä komiteassa jäänee hänen viimeisekseen, sillä vuoden 2022 puoluekongressiin mennessä Han on ylittänyt epävirallisen 68 vuoden eläkeikärajan.


title: Han Zheng

text: Han on syntynyt Cixissä Zhejiangissa. Han on naimisissa ja hänen puolisonsa on Wan Ming.


title: Laulu petetyille

text: ”Laulu petetyille” on suomalaisen laulaja-lauluntekijän Anssi Kelan kappale, joka julkaistiin promosinglenä lokakuussa 2003. Kappale on kolmas singlejulkaisu Kelan toiselta sooloalbumilta "Suuria kuvioita".


title: Laulu petetyille

text: ”Laulu petetyille” on vanhin "Suuria kuvioita" -albumin kappaleista; se oli jo kirjoitettu, kun Kela työsti ensimmäistä sooloalbumiaan "Nummela". Alunperin kappaleella oli täysin erilaiset sanoitukset, jotka kertoivat ”perheestä, jonka isä makasi sairaalassa kuolemaisillaan syöpään”. Kela päätti kuitenkin kirjoittaa sanat uudelleen, todeten: ”Kaikista aiheista ei ehkä sittenkään pidä tehdä lauluja.”


title: Laulu petetyille

text: BMG-levy-yhtiön Asko Kallonen olisi halunnut julkaista kappaleen jo "Nummelalla", mutta Kela halusi säästää sen seuraavalle levylleen. Kela ja hänen taustayhtyeensä äänittivät ensimmäisen version kappaleesta Petrax Studiolla toukokuussa 2002. Kela ei ollut kuitenkaan tyytyväinen lopputulokseen; hänen mielestään kappale ”oli lähtenyt rönsyilemään liikaa” hänen ja yhtyeensä käsittelyssä. Niinpä hän kavoi esiin akustisen version kappaleesta, joka oli äänitetty Radiomafiassa huhtikuussa 2001. Elokuussa Kela ryhtyi työstämään kappaletta yksin kotistudiossaan, mutta äänitykset keskeytyivät, kun hän mursi vasemman ranteensa karting-kilpailussa. Murtuma oli kuitenkin hyvälaatuinen ja Kela onnistui jatkamaan työskentelyä reilu kuukausi myöhemmin.


title: Laulu petetyille

text: ”Laulu petetyille” nousi parhaimillaan "Rumban" 50 hittiä -listan sijalle 37.


title: Mykerövihvilä

text: Mykerövihvilä ("Juncus capitatus") on vihviläkasvien (Juncaceae) heimoon, vihvilöiden ("Juncus") sukuun kuuluva kasvilaji. Se on yksivuotinen ruohovartinen kasvilaji, joka on usein hyvin pienikokoinen. Mykerövihvilä on tunnistettavissa kukintonsa ulkonäön perusteella, joskin sitä on pienen kokonsa vuoksi usein vaikeaa havaita.


title: Mykerövihvilä

text: Mykerövihvilä kasvaa enintään 10 cm korkeaksi ja sen varret kasvavat yksittäin tai pieninä ryhminä. Lehdet sijaitsevat varren tyvellä ja ovat hiusmaisen ohuita ja kapeita. Mykerövihvilän kukintona on varren päässä sijaitseva kukkarykelmä, jossa on kahdesta kahdeksaan kukkaa. Kukissa ei ole esilehtiä ja niissä on vain yksi tukilehti. Mykerövihvilä kukkii kesäkuusta elokuulle. Mykerövihvilän hedelmä on pyöreä.


title: Mykerövihvilä

text: Mykerövihvilä kasvaa kosteilla hiekkaisilla kasvupaikoilla. Se kasvaa usein yhdessä muiden pienikokoisten ruohojen, kuten kääpiöpellavan ("Radiola linoides"), pikkupungan ("Anagallis minima") ja nölliäisenvihvilän ("Juncus minutulus") kanssa. Mykerövihvilää ei ole havaittu Suomesta 1950-luvun jälkeen.


title: Connected Finland

text: Connected Finland on vuonna 2015 perustettu suomalainen yritys, joka tarjoaa valikoiman erilaisia esineiden internet -laitteita ja palveluita sekä ylläpitää koko Suomen kattavaa Sigfox-verkkoa. Connected Finlandilla on myös Eestissä toimiva tytäryhtiö Connected Baltics OÜ.


title: Connected Finland

text: Toimiala ja historia


title: Connected Finland

text: Connected Finland Oy on suomalainen vuonna 2015 perustettu täyden palvelun esineiden internet -yhtiö, joka on erikoistunut LPWA (Low Power Wide Area) Internet of Things -ratkaisuihin. Connected Finland ylläpitää Sigfox-verkkoa Suomessa sekä valmistaa IoT-laitteita ja -palveluita. Yhtiön täysin itse omistama tytäryhtiö, Connected Baltics OÜ, toimii vastaavasti Virossa. Connected Finland Oy:n Sigfox pohjainen IoT-verkko avattiin Suomessa kaupalliseen käyttöön syyskuussa 2016 ja Connected Baltcs OÜ:n verkko toukokuussa 2017.


title: Connected Finland

text: Tällä hetkellä (12/2018) yhtiön Sigfox -tietoliikenneverkko kattaa yli 85% Suomen väestöstä ja yli 70% Viron väestöstä. Tietoliikenneverkkoja molemmissa maissa parannetaan jatkuvasti, jotta sen käyttäjille voitaisiin mahdollistaa edullinen ja tehokas IoT-yhteys.


title: Connected Finland

text: Connected Finland Oy perustajajäsenet, Marko Vanninen, Markku Patronen ja Tom Lindblad, omaavat pitkän ja laajan kokemuksen IT- ja ITC -alan johtavimmista yhtiöistä niin kotimaassaan Suomessa kuin kansainvälisestikin. Tämän lisäksi Connected Baltics OÜ:n perustajajäseneksi kutsuttiin Kushtrim Xhakl.


title: Connected Finland

text: Organisaatio ja ekosysteemi


title: Connected Finland

text: Sigfox-verkon ylläpitämisen sekä kehittämisen lisäksi Connected Finland ja Connected Baltics OÜ kehittävät tuotteitaan ja palveluitaan Sigfox-ekosysteemin kansainvälisille markkinoille. Tällä hetkellä Sigfox -verkko kattaa jo miljardi ihmistä ja toimii 60:ssa eri maassa.


title: Connected Finland

text: Tähän ekosysteemiin Connected Finland Oy:n täysin omistama tytäryhtiö Connected Inventions Oy on kehittänyt sensoreita mm. lämpötilojen, kosteuden ja hiilidioksiidin (CO2) mittaamiseen. Yhtiön SaaS-pohjainen (Software as a Service) FoxerIoT-palvelualusta Sigfox -sensoreille valmistui helmikuussa 2018. Yritys on toimittanut tuotteita ja palveluitaan maailmanlaajuisesti.


title: Ilmailu-VHF

text: Ilmailu-VHF on ilma-alusten ja lennonjohdon väliseen viestintään käytettävä kansainvälinen radiopuhelinjärjestelmä, joka toimii VHF-taajuusalueella 108,000–136,975 MHz. Pääsääntöinen käyttötapa on puheviestintä AM-moduloidulla lähetteellä.


title: Ilmailu-VHF

text: Puheviestinnän ohella ilmailu-VHF-taajuusaluetta käytetään radionavigointiin ja datalähetteiden, kuten ACARS ja VDL, välittämiseen.


title: Dangerous Woman

text: Dangerous Woman on yhdysvaltalaisen laulajan Ariana Granden kolmas studiolevy. Se julkaistiin 20. toukokuuta 2016.


title: Dangerous Woman

text: Albumi nousi julkaisuviikollaan Yhdysvaltain Billboard 200 -listan kakkoseksi. Suomen Virallisella listalla se oli parhaimmillaan kuudes.


title: Kapselikeitin

text: Kapselikeitin on kodinkone, jolla valmistetaan erilaisia juomia kuten suodatinkahvia, erikoiskahveja, teetä ja kaakaota. Laitteella valmistetaan yksi juoma-annos kerrallaan. Laitevalmistajasta riippuen laitteesta on useita eri malleja. Juomavalikoima kostuu valmistajien, kuten Pauligin, Nestlén ja Kraft Foodsin, omista kahvimerkeistä. Juomakapseleita myyvät useat päivittäistavarakaupat.


title: Kapselikeitin

text: Laitteen toimintaperiaate on yksinkertainen. Juoma valmistetaan täyttämällä laitteen vesisäiliö vedellä ja laittamalla ilmatiiviisti pakattu, juomajauhetta sisältävä muovinen kapseli laitteen sisään. Laite kuumentaa veden ja valmistaa juoman kapselin juomajauheesta. Laitteesta riippuen veden määrää voidaan säätää, jolloin saadaan haluttu määrä juomaa.


title: Kapselikeitin

text: Kapseleiden ekologisuus on kyseenalaistettu maailmalla kertakäyttöisyyden ja niistä syntyvän muovijätteen takia. Kierrättäminen on vaikeaa, koska kapselit on valmistettu yleensä muovin ja alumiinin sekoituksesta. Myös kapseleiden (K-Cup) keksijä, John Sylvan on pahoitellut kapseleiden epäekologisuutta. Tammikuussa 2016 Hampuri kielsi kapseleiden käytön valtion virastoissa ja muissa rakennuksissa.


title: Hannu Mannerkoski

text: Hannu Mannerkoski (9. heinäkuuta 1944 Nummi – 9. marraskuuta 2018 Joensuu) oli suomalainen metsätieteilijä, joka oli Joensuun yliopiston (nyk. Itä-Suomen yliopisto) metsätieteellisen tiedekunnan metsämaatieteen professori. Hän hoiti usean vuoden ajan myös tiedekuntansa dekaanin tai varadekaanin tehtävää.


title: Hannu Mannerkoski

text: Mannerkoski kirjoitti ylioppilaaksi Lohjan yhteislyseosta 1963. Hän opiskeli Helsingin yliopistossa, josta valmistui ensin metsänhoitajaksi (1968), sitten maatalous- ja metsätieteiden kandidaatiksi (1970), lisensiaatiksi (MML 1977) ja tohtoriksi (MMT 1985). Hänen englanninkielisen väitöskirjansa (1985) käsitteli vedenpinnan vaihtelun vaikutusta turvesuon ekologiaan ja oli otsikoitu "Effect of water table fluctuations on the ecology of peat soil".


title: Hannu Mannerkoski

text: Mannerkosken 60-vuotisjuhlan kunniaksi julkaistiin syksyllä 2004 juhlakirja "Puuta, maata ja vettä – tutkien ja opettaen. Professori Hannu Mannerkoski 60 vuotta".


title: Klondyke-talo

text: Klondyke-talo on tiilirakenteinen entinen teollisuusrakennus Keravalla Alikeravan kaupunginosassa. Klondyke-talo on kooltaan 30 000 kerrosneliömetriä, ja siellä toimii nykyään lukuisia eri yrityksiä ja muun muassa salibandyhalli. Vuosina 1927–1985 kiinteistössä toimi kumitehdas, vuosina 1990–2012 Keravan taidemuseo ja vuosina 1990–1994 sisähuvipuisto Fanfaari, sittemmin Planet FunFun.


title: Klondyke-talo

text: Talon paikalla sijaitsi Suomen ensimmäinen sementtitehdas vuodesta 1869 ja sen pohjoispuolella Winnarin tiilitehdas vuodesta 1911 vuoteen 1957. Nykyisen rakennuksen ensimmäiset osat valmistuivat 1913 sementtitehtaan paikalle ensimmäiseen maailmansotaan jalkineita valmistaneen nahkatehtaan (Oy Nahkimo Ab, Savion Nahkatehdas) käyttöön. Nahkimon toiminta loppui pian ja sen tehdasrakennukset siirtyivät vuonna 1927 Savion Gummitehdas Oy:lle. Rakennusta laajennettiin 1920-luvulta 1950-luvulle moneen otteeseen ja moneen ilmansuuntaan niin, että tehtaan vanhimmat osat jäivät uudempien siipirakennusten sisään. Rakennus toimi kumitehtaana vuoteen 1985 saakka, loppuaikoina Nokian eli entisen Suomen Gummitehtaan omistuksessa.


title: Klondyke-talo

text: Vuonna 1985 kiinteistö siirtyi Nokialta kiinteistösijoitusyhtiö Keravan Klondyke Oy:lle, joka alkoi kehittää rakennuksen toimintoja. Arkkitehtien Hannu Kiiskilä ja Harri Hagan suunnitelmien mukaan saneeratun rakennuksen sisätilat uudistettiin vapaa-ajankeskukseksi muun muassa kirkkain päivänloistevärein, mutta ulkoasu säilyi hillittynä. 1990-luvulle tultaessa talossa toimivat Keravan kauppaoppilaitos, Vankeinhoidon koulutuskeskus ja joulukuussa 1990 avattu Keravan taidemuseo. Helmikuussa 1991 avattiin sisähuvipuisto Fanfaari.


title: Klondyke-talo

text: Pian Keravan Klondyke Oy ja sen tytäryhtiö Huvipuisto Fanfaari Oy menivät konkurssiin Suomen 1990-luvun alun lamassa. Päärahoittaja Keski-Uudenmaan Säästöpankki kärsi kymmenen miljoonan ja vakuutusyhtiö Sampo viiden miljoonan markan tappiot. Velkoja oli yhteensä 170 miljoonaa markkaa. Koko kiinteistön osti 1992 huvipuisto Fanfaarin perustanut liikemiesryhmä, jossa mukana olivat elokuvaohjaaja Renny Harlin ja tuottaja Markus Selin.


title: Klondyke-talo

text: Sisähuvipuisto Fanfaarin nimi muuttui kesän 1992 remontin jälkeen Planet FunFuniksi. Joulukuussa 1994 sen omistanut Panzelda Oy ajautui konkurssiin, joka sulki huvipuiston lopullisesti helmikuussa 1995. Omaisuudenhoitoyhtiö Arsenalin omistukseen ajautunut Klondyke-talo alkoi toimia nimellä Kerava Future Center. Vuonna 1994 se menetti myös toisen ison vuokralaisen, 2000 neliön tiloissa toimineen Vankeinhoidon koulutuskeskuksen. Keravan taidemuseo toimi Klondyke-talossa vuoteen 2012 asti, kunnes se muutti Keravan keskustaan uuden Taide- ja museokeskus Sinkan tiloihin, joihin tuli myös Keravan museo.


title: Klondyke-talo

text: 1990-luvun keskivaiheilta lähtien Klondyke-talossa on ollut kuvataiteilijoiden työtiloja. 2010-luvun alusta talossa on toiminut muun muassa seksivälineiden verkkokauppaa Kaalimato.com pyörittävä Kentonec Oy.


title: Another Life

text: Another Life on suomalais-saksalaisen elektronista musiikkia tuottavan duo Amnesia Scannerin esikoisalbumi, jonka julkaisi Pan Records 7. syyskuuta 2018. Albumin kappaleet ovat tyyliltään deconstructed club -musiikkia, eli duon tuottama musiikki yhdistää industrial- ja dance-musikkia keskenään. Albumin kansikuvan suunnitteli taiteilija Satoshi Fujiwara.Albumia voidaan pitää yhtyeen läpimurtoalbumina sillä se saavutti paljon positiivista huomiota musiikkimedialta ja kuuntelijoilta:


title: Jekyll Island

text: Jekyll Island on saari Yhdysvaltojen itärannikolla, Georgian osavaltion kaakkoiskulmassa. Glynnin piirikuntaan kuuluva saari on osa Floridan pohjoisosan, Georgian ja Etelä-Carolinan rannikon saariketjua nimeltä Sea Islands. Yhdessä neljän muun läheisen saaren kanssa se muodostaa saariryhmän, joka tunnetaan nimellä The Golden Isles of Georgia. Jekyll Island on pienin Georgian rannikon saarista ja suosittu rantalomakohde.


title: Jekyll Island

text: Jekyll Island sijaitsee noin 20 kilometriä Brunswickin kaupungista kaakkoon. Saarelle kulkee tie, joka ylittää Brunswick-joen 2,4 kilometrin mittaista vinoköysisiltaa pitkin. Se oli valmistuessaan 2005 Georgian osavaltion pisin silta, pääjänteeltään 380 metriä. Silta on nimetty runoilija Sidney Lanierin mukaan.


title: Jekyll Island

text: Jekyll Island on Georgian osavaltion omistama ja nimetty valtionpuistoksi ("state park").


title: Jekyll Island

text: Vuosina 1886–1942 Jekyll Island tunnettiin amerikkalaisten miljonäärisukujen talvisena asuinpaikkana. Ylellisiä huviloita omistivat muiden muassa Rockefellerin, Morganin, Pulitzerin, Goodyearin ja Vanderbiltin sukujen jäsenet. Kun he kerääntyivät iltaisin saaren klubitalolle, oli tapana sanoa, että kuudesosa koko maailman varallisuudesta on paikalla. Vuonna 1910 Jekyll-klubin talossa pidettiin huippusalainen kokous Yhdysvaltain keskuspankin perustamiseksi.


title: Jekyll Island

text: Toisen maailmansodan vuosina ylellinen elämä saarella hankaloitui työvoima- ja tarvikepulan takia. Sodan jälkeen saaresta tehtiin Georgian osavaltion valtionpuisto, ja siitä tuli keskiluokkaisten amerikkalaisten suosittu lomakohde. Ylellinen elämä palasi saarelle 1986, kun Radisson-hotelliketju avasi klubitalon remontoituna osaksi uutta rantahotelliaan. Monet sitä ympäröivät miljonäärihuvilat ovat nykyisin museokäytössä ja avoimia yleisölle.


title: Kirveskoski

text: Kirveskoski (tilastolliselta nimeltään Pornaisten kirkonkylä) on noin 2000 asukkaan taajama Pornaisissa ja kunnan hallinnollinen keskus. Kirkonkylään kuuluu esimerkiksi vuonna 1924 rakennettu, arkkitehti Ilmari Launiksen suunnittelema Pornaisten kivikirkko. Kirkonkylän vieressä virtaa Karjakoski, joka kulkeutuu aina Porvoon Håplaxvikeniin ja siitä Suomenlahteen asti.


title: Roma (vuoden 2018 elokuva)

text: Roma on vuonna 2018 ensi-iltansa saanut draamaelokuva, jonka on käsikirjoittanut, kuvannut, ohjannut ja osin tuottanut Alfonso Cuarón.


title: Roma (vuoden 2018 elokuva)

text: Elokuva sijoittuu keskiluokkaiseen Roman kaupunginosaan Meksikon pääkaupungissa Méxicossa. Sen päähenkilö on nuori kotiapulainen.


title: Roma (vuoden 2018 elokuva)

text: Elokuva perustuu Cuarónin omiin nuoruudenkokemuksiin.


title: Roma (vuoden 2018 elokuva)

text: Se palkittiin Kultaisella leijonalla vuoden 2018 Venetsian elokuvajuhlilla ja sai kaksi Golden Globe -palkintoa, toisen parhaasta elokuvasta ja toisen ohjauksesta.


title: Roma (vuoden 2018 elokuva)

text: Suomen arvostelijain liiton elokuvakriitikot äänestivät elokuvan vuoden 2018 parhaaksi ensi-iltaelokuvaksi.


title: Roma (vuoden 2018 elokuva)

text: Elokuva sai 10 Oscar-ehdokkuutta vuoden 2019 gaalassa muun muassa parhaasta elokuvasta, ohjauksesta, naispääosasta (Yalitza Aparicio), naissivuosasta (Marina de Tavira) ja alkuperäisestä käsikirjoituksesta.


title: Teemu Summanen

text: Teemu Tapio Summanen (s. 14. marraskuuta 1974 Hyvinkää) on suomalainen uransa päättänyt yhdistetyn hiihtäjä ja mäkihyppääjä. Hänen seuransa oli Lahden Hiihtoseura.


title: Teemu Summanen

text: Albertvillen olympialaisissa 1992 Summanen osallistui yhdistetyn henkilökohtaiseen kilpailuun ollen lopputuloksissa 24:s. Hän lähti hiihto-osuudelle 12:nnelta sijalta. Joukkuekilpailussa Summanen oli 7:s.


title: Teemu Summanen

text: Nuorten MM-kilpailuissa 1992 Summanen sai hopeaa yhdistetyn henkilökohtaisessa kilpailussa.


title: Teemu Summanen

text: SM-kilpailuissa Summanen on saanut yhdistetyn joukkuekilpailun kultaa vuosina 1990 ja 1992. Mäkihypyssä hän on saanut joukkuemäen kultaa 1998 sekä hopeaa 1992 ja 1999.


title: Michael Cartellone

text: Michael Cartellone (s. 7. kesäkuuta 1962, Cleveland, Ohio) on yhdysvaltalainen muusikko ja taiteilija. Hänet tunnetaan parhaiten Damn Yankeesin ja Lynyrd Skynyrdin rumpalina.


title: Michael Cartellone

text: Cartellone on Damn Yankeesin (1989–1996, 1998-2001) perustajajäsen ja Acceptin (1996) entinen rumpali. Kun Damn Yankees hajosi, hän toimi Ted Nugentin ja myöhemmin John Fogertyn kiertuerumpalina ennen siirtymistä Lynyrd Skynyrdiin.


title: Michael Cartellone

text: Cartellone on kiertänyt ja nauhoittanut useiden eri muusikoiden, kuten Adrian Belewian, Jack Bladesian (Damn Yankeesin lopettamisen jälkeen), Cherin, John Fogertyn, Peter Framptonin, Brad Gillisin, Wolf Hoffmannin, Eddie Jobsonin, Freddie Mercuryn, Tommy Shawin, Shaw Bladesin, Joe Lynn Turnerin ja John Wettonin kanssa.


title: Michael Cartellone

text: Cartellone on myös taidemaalari, ja hänen töitään on ollut esillä gallerioissa eri puolilla Yhdysvaltoja New Yorkista Los Angelesiin.


title: Tiina Wesslin

text: Tiina Wesslin on Punk Lurex -yhtyeen basisti, laulaja ja biisintekijä. Wesslin on vaikuttanut myös Tina-yhtyeessä.


title: Tiina Wesslin

text: Punk Lurex (ent. Punk Lurex OK) on tamperelainen melodista, yhteiskunnallisesti kantaa ottavaa 77-tyylistä punkkia soittava bändi. Yhtyeen musiikki on mollivoittoista, melodista (pop)punkkia. Sanoituksissa puututaan usein yhteiskunnallisiin epäkohtiin ja tuetaan mm. ympäristön- ja eläintensuojelua, suvaitsevaisuutta, tasa-arvoa ja aktiivista kansalaisvaikuttamista.


title: Tiina Wesslin

text: Tiina Wesslin on toiminut Lempäälän kunnanvaltuutettuna ja vihreän valtuustoryhmän puheenjohtajana kesäkuusta 2017. Hän on Pirkanmaan vihreiden ehdokas vuoden 2019 eduskuntavaaleissa.


title: Sea Islands

text: Sea Islands on yli sata matalaa saarta käsittävä Atlantin saarijono Yhdysvaltojen itärannikolla Etelä-Carolinan, Georgian ja Floridan osavaltioiden alueilla. Saaret sijaitsevat usein jokien suistoissa niin, että vain kapea jokiuoma erottaa ne mantereesta tai toisista saarista. Saarten valtameren puoleiset osat ovat valtaosin hiekkarantoja, mantereen puoleiset osat suoalueita. Subtrooppisen ilmaston ansiosta monet saarista ovat suosittuja lomailukohteita golfkenttineen. Monet saarista ovat asumattomia, ja jotkin ovat luonnonsuojelualueita.


title: Sea Islands

text: Asutuksen merkkejä on saarilla tuhansien vuosien ajalta. 1500-luvulla espanjalaiset rakensivat saarille laivastotukikohtia ja estivät ranskalaisten aikeet siirtokunnan perustamiseksi. 1700-luvun keskivaiheilla Georgian osavaltion perustaja James Oglethorpe rakensi St. Simonsin saarelle Fort Frederica -nimisen linnoituksen, ja vähitellen espanjalaiset väistyivät englantilaisten tieltä. 1800-luvulla Sea Islands oli varhaisin merkittävä puuvillanviljelyalue Yhdysvalloissa. Ensimmäiset puuvillaplantaasit syntyivät St. Helenan ja Port Royalin saarille. Orjien vapauduttua monet heistä asettuivat asumaan saarille. 1920-luvulla puuvillasatoja alkoi verottaa puuvillakärsäkäs, ja saarilla siirryttiin ruokakasvien viljelyyn. Muita saarten elinkeinoja ovat kalastus (etenkin osterit ja katkaravut), fosfaatin louhinta ja turismi.


title: Sea Islands

text: Orjien jälkeläiset puhuvat omaa gullahiksi kutsuttua kreolikieltään.


title: Sea Islands

text: Vuonna 1893 iskenyt Sea Islandsin hurrikaani tappoi pari tuhatta saarten asukasta ja jätti noin 30 000 kodittomiksi.


title: Sea Islands

text: Saarijonon eteläpään St. Simons Island, Sea Island ja Jekyll Island tunnetaan yhteisnimellä The Golden Isles of Georgia, ”Georgian kultaiset saaret”. Niissä on monia matkailu- ja lomakohteita.


title: Varasto 2

text: Varasto 2 on suomalainen, vuonna 2018 valmistunut elokuva, jonka ohjasi Taru Mäkelä. Käsikirjoituksn laati Veli-Pekka Hänninen ja päärooleissa esiintyvät Minttu Mustakallio, Kari-Pekka Toivonen, Aku Hirviniemi, Hannele Lauri, Juha Muje, Esko Salminen sekä Vesa Vierikko.


title: Varasto 2

text: Se on jatkoa elokuvalle Varasto, ja se seuraa samojen henkilöiden elämää.


title: 10 syytä tuhota kaikki sometilit nyt

text: 10 syytä tuhota kaikki sometilit nyt () on yhdysvaltalaisen, Microsoftilla työskentelevän Jaron Lanierin kirjoittama, vuonna 2018 julkaistu sosiaalisen median vaaroja käsittelevä poleeminen tietokirja. Teos, jolla kirjan kirjoittaja osallistuu keskusteluun muun muassa sosiaalisen median palveluja tarjoavien teknologiajättien koukuttavasta vallasta käyttäjiin ja käyttäjien käyttäytymisen muokkauksesta, sai kohtalaisesti huomiota länsimaisissa sanomalehdistössä.


title: 10 syytä tuhota kaikki sometilit nyt

text: Kirja on jaoteltu kirjoittajan väitteiden mukaan kymmeneen lukuun ("Argument 1... Argument 10"), jonka ohella kirjan alussa on lyhyt johdantokappale ja lopussa yhteenveto. Kirjan kappaleet ovat :


title: 10 syytä tuhota kaikki sometilit nyt

text: Esimerkiksi yhdysvaltalaiseen The New York Timesiin kirjoittanut kirja-arvostelija arvioi teosta melko kriittisesti, mutta kertoi samalla sulkeneensa Facebook-sivunsa kirjan lukemisen seurauksena.


title: Dieter Rubach

text: Dieter ”Rubi” Rubach (s.28.4. 1955, Solingen, Länsi-Saksa) on saksalainen basisti ja ääniteknikko.


title: Dieter Rubach

text: Rubach liittyi 17-vuotiaana Udo Dirkschneiderin perustamaan yhtyeeseen Band-X, josta myöhemmin muodostui heavy metal -yhtye Accept. Aluksi Rubach oli kosketinsoittaja ja vasta myöhemmin basisti. Hän oli yhtyeen basistina viisi vuotta, minkä jälkeen Rubach liittyi basistiksi yhtyeeseen Lichtblick. Yhtye esiintyi vuonna 1983 Rockpalastissa. Näihin aikoihin hän perusti muiden entisten Accept-jäsenten, Frank Friedrichin ja Jan Koemmetin kanssa yhtyeen Bad Steve.


title: Dieter Rubach

text: Vuonna 1985 Bad Steve julkaisi debyyttialbuminsa Killing The Night ja kiersi vähän aikaa Acceptin lämppärinä. Vuonna 1987 bändi hajosi ja Rubach liittyi basistiksi U.D.O.n Animal House kiertueelle. Kiertueella he soittivat Guns N 'Rosesin, Lita Fordin ja Zodiac Mindwarpin kanssa.


title: Dieter Rubach

text: Ääniteknikkona hän on työskennellyt studiossa lukuisien eri artistien kanssa kuten Ace of Base, Andre Heller, Anne Haigis, Art Garfunkel, Baden Powell, Billy Cobham, Beverley Craven, Chris Rea, Kelly Family, Elton John, ELO II, Angelika Milster, Luiciano Pavarotti, Lionel Ritchie, Bonnie Tyler, Grobschnitt, Whitney Houston, Pet Shop Boys, Joe Cocker, Paul Young, Leningrad Cowboys, Gilbert Becaud, United Jazz & Rock Ensemble, Muddy Waters, Helge Schneider, Iggy Pop, Milva, Rednex, Supermax, Chris de Burgh, Andre´Heller, Vaja con Dios.


title: Kustaa II Aadolfin patsas

text: Kustaa II Aadolfin patsas on Turussa Akatemiatalon edustalla sijaitseva Kustaa II Aadolfin näköispatsas. Patsas pystytettiin Kustaa II Aadolfin perustaman ja Akatemiatalossa toimivan Turun hovioikeuden aloitteesta vuonna 1992. Patsaan mallina on ollut ruotsalaisen kuvanveistäjän Bengt Erland Fogelbergin tekemä Kustaa II Aadolfin patsas Göteborgissa. Göteborgin patsas paljastettiin vuonna 1854.


title: Kustaa II Aadolfin patsas

text: Turun patsaassa kuninkaan asento ja yleisvaikutelma ovat samanlaiset kuin Göteborgin patsaassa. Patsaissa on kuitenkin useita eroja. Turun patsaasta puuttuvat kuninkaan vyöllä riippuva miekka ja kuninkaan oikeaan jalkaan nojaava vaakunakilpi. Turun patsaassa kuninkaan oikeassa kädessä on asiakirjakäärö, joka puuttuu Göteborgin patsaasta. Turun patsaasta puuttuu kuninkaan vasemman käsivarren peittävä viitan laskos, ja monet kuninkaan vaatetuksen koristeet on esitetty yksinkertaisemmin. Turun patsas on myös huomattavasti pienempi kuin Göteborgin patsas.


title: Nikulainen

text: Nikulainen on sukunimi, joka on muun muassa seuraavilla suomalaisilla henkilöillä:


title: Táin Bó Cúailnge

text: Táin Bó Cúailnge, englanniksi The Cattle Raid of Cooley eli Cooleyn karjaryöstö on muinainen irlantilainen taru, joka kuvaa Ulsterin ja Connachtin välisiä sotia. Se on kirjoitettu muistiin 1100-luvulla, mutta sijoittuu aikaan tuhat vuotta sitä ennen.


title: Táin Bó Cúailnge

text: Táin Bó Cúailnge on huomattavimpia Ulsterin syklin tarusikermään kuuluvista taruista. Taru keskittyy Cooleyn ruskean härän, hyvin siitoskykyisen "Donn Cuailngen", ympärille.


title: Luettelo Suomen käräjäoikeuksista

text: Tämä artikkeli on luettelo Suomen käräjäoikeuksista. Vuoden 2019 alusta lähtien Suomessa toimii 20 käräjäoikeutta.


title: Luettelo Suomen käräjäoikeuksista

text:
Rakenneuudistuksessa käräjäoikeuksien määrä vähenee nykyisestä 27 käräjäoikeudesta 20 käräjäoikeuteen.
Lainmuutoksen yhteydessä tehdään myös joitain käräjäoikeuksien toiminnan järjestämiseen ja oikeudenkäyntimenettelyyn liittyviä muutoksia.


title: Luettelo Suomen käräjäoikeuksista

text: Uudistuksella yhdistetään:


title: Luettelo Suomen käräjäoikeuksista

text: Uudistuksen voimaan tullessa lakkaavassa käräjäoikeudessa vireillä oleva asia siirtyy käsiteltäväksi tulevan nimen mukaiseen käräjäoikeuteen. Niinpä Hyvinkään käräjäoikeudessa vireillä oleva asia siirtyy käsiteltäväksi joko Itä-Uudenmaan tai Kanta-Hämeen käräjäoikeuteen, pääosin edellä mainitun kuntajaon mukaisesti.


title: Luettelo Suomen käräjäoikeuksista

text: Käräjäoikeuksien tuomiopiirijako noudattaa pääosin maakuntajakoa. Ainoastaan Uudellamaalla on useampi käräjäoikeus (kolme kappaletta) johtuen maakunnan suuresta väkimäärästä, toisaalta taas Keski-Pohjanmaan ja Pohjanmaan maakuntien käräjäoikeus on yhteinen. Käräjäoikeusverkoston muuttuminen vaikuttaa myös hovioikeuspiireihin ja siihen, miltä hovioikeudelta haetaan muutosta käräjäoikeuden ratkaisuun. Edellä mainittujen Hyvinkään käräjäoikeuden pohjoiset kunnat siirtyvät Helsingin hovioikeuspiiristä Turun hovioikeuspiiriin. Nykyisen Länsi-Uudenmaan käräjäoikeuden tuomiopiiri siirtyy Turun hovioikeuden tuomiopiiristä Helsingin hovioikeuden tuomiopiiriin.


title: Luettelo Suomen käräjäoikeuksista

text: Käräjäoikeuksien toimipaikkojen määrä vähenee nykyisestä 57:stä 36:een. Käräjäoikeuspaikkakunnat ovat Espoo, Helsinki, Hämeenlinna, Joensuu, Jyväskylä, Kajaani, Kouvola, Kuopio, Lahti, Lappeenranta, Maarianhamina, Mikkeli, Oulu, Pori, Rovaniemi, Seinäjoki, Tampere, Turku, Vaasa ja Vantaa. Edellä mainittujen käräjäoikeuksien 20 hallinnollisen kanslian lisäksi erillisiä kanslioita jää neljälle ja istuntopaikkoja 12 paikkakunnalle. Erilliset kansliat sijaitsevat seuraavasti: Hyvinkää, Kemi, Kokkola ja Ylivieska. Istuntopaikat säilytetään seuraavilla paikkakunnilla: Inari (Ivalo), Kauhava, Kittilä, Kuusamo, Nurmes, Porvoo, Raasepori (Tammisaari), Rauma, Salo, Savonlinna, Sodankylä ja Utsjoki.


title: Luettelo Suomen käräjäoikeuksista

text:
Uudistuksen seurauksena kanslia lakkaa 12 paikkakunnalta. Hallinnollisista kanslioista lakkaa kolme: Järvenpää, Porvoo ja Raasepori sekä muista kanslioista yhdeksän: Iisalmi, Imatra, Kotka, Kuusamo, Lohja, Raahe, Savonlinna, Sodankylä ja Varkaus. Toimitilat jäävät monessa paikkaa käräjäoikeuden käyttöön toimitilajärjestelyistä johtuvan siirtymäkauden ajaksi. Käräjäoikeus voi tällöin toimittaa käytössään olevissa tiloissa istuntoja siinäkin tapauksessa, että paikkakunnalle ei jää istuntopaikkaa. Tämän hetken arvio on, että suuri osa toimitilajärjestelyistä saadaan päätökseen 2020-2022 mennessä. Lisäksi istuntopaikoista lakkaa 14: Alajärvi, Alavus, Kauhajoki, Kemijärvi, Kemiönsaari (Kemiö), Kirkkonummi, Kristiinankaupunki, Kuhmo, Pieksämäki, Pietarsaari, Pudasjärvi, Suomussalmi, Tornio ja Uusikaupunki.
Valtaosa istuntopaikoista lakkautetaan 1.1.2019.


title: Luettelo Suomen käräjäoikeuksista

text: Valtioneuvoston 12. kesäkuuta 2008 antaman asetuksen nojalla Suomessa oli vuoden 2010 alusta 27 käräjäoikeutta entisten 54:n sijasta. Uudet käräjäoikeudet muodostettiin pääosin maakuntapohjalta. Uudellamaalla pysyi alueen suuren väkiluvun takia useampi käräjäoikeus. Toiminta monilla vanhoilla käräjäoikeuspaikkakunnilla kuitenkin jatkui toimitilajärjestelyistä riippuen. Muutamissa käräjäpiireissä oli melko pitkiäkin siirtymäaikoja ennen kuin muutto yhteen päätoimipaikkaan toteutui. Vuoden 2010 alussa käräjäoikeuksien aiemmin hoitama kiinteistöasioiden kirjaaminen eli lainhuutojen ja kiinnitysten käsittely siirtyi Maanmittauslaitokselle.


title: Maria Denis

text: Maria Denis, oikealta nimeltään Maria Esther Beomonte (22. marraskuuta 1916 Buenos Aires – 15. huhtikuuta 2004 Rooma), oli italialainen näyttelijä, jonka elokuvaura alkoi jo 16-vuotiaana. Hän oli Assia Norisin ja Alida Vallin ohella yksi kolmesta 1930-luvun nuoresta naistähdestä, jotka tulivat tunnetuiksi koko Italian ”julkisina morsiamina”. Nimitys viittaa heidän elokuvissaan esittämiensä roolihahmojen tavalliseen päämäärään. Näyttelijänä Denis oli täten uransa ensimmäisinä vuosina tyypillinen esimerkki sotaa edeltävän italialaisen elokuvan erittäin suositusta naistyypistä: vähän naiivi ja romanttinen porvarillisen perheen tyttölapsi.


title: Maria Denis

text: Maahanmuuttajien tyttärenä Argentiinassa syntynyt Denis palasi jo lapsena äitinsä kanssa Italiaan. Siellä syntyi hänen yhdeksän vuotta nuorempi sisarpuolensa, Michela, joka myös valitsi näyttelijän uran. Siitä, miten Denis joutui elokuva-alalle, ei ole täysin varmaa tietoa. Hän tuli kuitenkin yleisön ja kriitikkojen tietoisuuteen jo vuonna 1932 Raffaello Matarazzon ensimmäisessä näytelmäelokuvassa "Treno popolare", jossa hän 16-vuotiaana näytteli keski-ikäisen viettelijän (Cesare Zoppetti) pahaa aavistamatonta uhria.


title: Maria Denis

text: Kaksi vuotta myöhemmin Denis saavutti ensimmäisen todella suuren yleisömenestyksen Goffredo Alessandrinin ohjaamassa komediassa "Seconda B" (1934). Oppilaitoksen seinien sisäpuolelle lukuvuoteen 1911–1912 sijoitettu kolmiodraama tuotti Denisille myös hyvät arvostelut hänen suorituksestaan. Menestyksestä seurasi pitkä sarja osia stereotyyppisissä telefoni bianchi -elokuvissa, joka katkesi vasta vuonna 1940, kun Denis sai tärkeän roolin Augusto Geninan Espanjan sisällissotaa käsittelevässä elokuvassa "Alcazar". Vaikutti siltä, että tämä suoritus herätti italialaiset ohjaajat huomaamaan, että Denis osasi näytellä myös vakavampia rooleja, ja sellaisia myös alettiin tarjota hänelle. Hänen myöhemmistä suorituksistaan ovat mainitsemisen arvoisia Ferdinando Maria Poggiolin "Sissignora" (1942) ja Vittorio Cottafavin "La fiamma che non si spegne" (1949). Denisin viimeiseksi rooliksi jäi Alessandro Blasettin ohjaama osa episodielokuvasta "Tempi nostri" (1954).


title: Afrikan jako

text: Afrikan jako tarkoittaa Afrikan mantereeseen kohdistunutta valloitusta, jakoa ja kolonisaatiota, jonka takana olivat Euroopan senaikaiset suurvaltiot uuden imperialismin aikakaudella 1881–1914. Afrikasta 10 % oli Euroopan vallan alla 1870, ja 1914 osuus oli noussut melkein 90 %:iin. Vain Etiopia (silloinen Abessinia) ja Liberia säilyivät itsenäisinä. Motivaationa valtaamiselle oli Euroopan valtioiden keskinäinen kilpailu, kansallinen maine, uskonnon levittäminen ja Afrikan sisäpolitiikka.


title: Afrikan jako

text: Eurooppalaisten kolonisaatiota ja tavarakauppaa sääteli vuoden 1884 Berliinin konferenssi, jonka luoma yleissopimus valtuutti osallistujat valtaamaan Afrikan alueita nimiinsä. Euroopan suurvaltojen poliittisista ja kaupallisista vastakkainasetteluista huolimatta 1800-luvun lopussa, Afrikan jako rauhoitti tilannetta. 1800-luvun viime vuosina eurooppalainen sotilaallinen määräysvalta ja talouden dominointi vaihtui suoraan määräysvaltaan.


title: Kapina tehtailla

text: Kapina tehtailla – Kuusankoski 1918 on historioitsija Seppo Aallon kirjoittama tietokirja. Se kertoo tapahtumista Kuusankoskella ennen Suomen sisällissotaa, sen aikana ja sen jälkeen. Aalto sai teoksesta vuoden Tieto-Finlandia-palkinnon.


title: Kapina tehtailla

text: Seppo Aalto on kertonut, että ajatus kirjasta "Kapina tehtailla" lähti noin 2008. Hän tutustui tuolloin Mirja Turusen teokseen "Veripellot", joka käsittelee Suomen sisällissodan tapahtumia Kouvolassa. Aalto on itse kotoisin Kuusankoskelta ja oli kuullut alueen hurjista tapahtumista jo aiemminkin.


title: Kapina tehtailla

text: Aalto alkoi kirjoittaa "Kapina tehtailla" -kirjaa vuonna 2016. Teoksen julkaisi vuonna 2018 kustannusyhtiö Siltala.


title: Kapina tehtailla

text: "Kapina tehtailla" käsittelee Suomen sisällisotaa Kymintehtaiden työntekijöiden näkökulmasta. Siinä kerrotaan työläisten kapinasta, punaisten vallasta, punakaartista ja terrorista sekä sodanjälkeisestä valkoisesta terrorista.


title: Kapina tehtailla

text: "Kapina tehtailla" valittiin vuoden 2018 Tieto-Finlandia-palkinnon saajaksi. Valinnan tehneen Virpi Suutarin mukaan teoksen paikallistarkkuus ja tapahtumien sijoittaminen laajoihin yhteyksiin osoittaa vaikuttavasta yhteiskunnallisesta tutkimuksesta ja ymmärryksestä.


title: Kapina tehtailla

text: Myös "Helsingin Sanomien" Veli-Pekka Leppänen kehuu Aallon paikallistuntemusta. Hän kirjoittaa myös, että Aalto on kirjoittanut teoksensa osoittaen tapahtuneen mutta osoittelematta ketään. Kirja on suora kuvaus yhteisöstä sodassa. "Kymen Sanomien" arvostelussakin nostetaan kirjan suorapuheisuus ja toisaalta äärimmäisen tarkka tutkimus tapahtuneesta. Arvostelun mukaan yksityiskohtia on jopa liiallisesti.


title: Tammisunnuntai 1918

text: Tammisunnuntai 1918 on vuodenvaihteessa 2017-2018 valmistunut suomalainen dokumenttielokuva. Sen ohjasi Ilkka Vanne ja tuotti MRP Matila Röhr Productions. Antti Tuurin käsikirjoitus kertoo Suomen itsenäisyyden alkuaikojen tapahtumista.


title: Tammisunnuntai 1918

text: Elokuva kertoo miten suojeluskunnat järjestäytyivät Etelä-Pohjanmaalla ja riisuivat venäläiset sotilaat aseista Ylistarossa tammikuussa 1918. Sen rahoittamiseen osallistui Vapaussodan ja itsenäisyyden Etelä-Pohjanmaan perinneyhdistys ja esittäminen aloitettiin kutsuvieranäytännöillä Pohjanmaalla joulukuussa 2017.


title: Stealers Wheel

text: Stealers Wheel oli brittiläinen popia ja rockia soittanut yhtye. Sen perustivat entiset koulukaverit Joe Egan ja Gerry Rafferty Lontoossa vuonna 1972. Yhtye tunnetaan parhaiten vuoden 1973 hittikappaleestaan ”Stuck in the Middle with You”. Stealers Wheel hajosi vuonna 1975 ja palasi uudelleen yhteen lyhyesti vuonna 2008.


title: Eonian

text: Eonian on Dimmu Borgirin kymmenes studioalbumi, joka julkaistiin 4. toukokuuta 2018. Albumi on poikkeuksellisen duurivoittoinen.


title: Eonian

text: Albumi debytoi Suomessa virallisen albumilistan neljännellä sijalla, ja pysyi listalla yhteensä kolme viikkoa. Fyysisten äänitteiden listalla albumi sijoittui toiseksi. Yhdysvalloissa albumi nousi Billboard 200 -listan sijalle 142.


title: Eonian

text: Albumi sai ristiriitaisen vastaanoton. Metalliluolan Markus Salmela totesi albumin olevan taattua, edellisten albumien kaltaista mahtipontista Dimmua sillä erotuksella, että pitkään kypsytetty albumi kuulostaa tasapainoisemmalta ja viimeistellymmältä kuin vuoden 2010 albumi "Abrahadabra". Kaaoszinen Joakim Lindholm antoi albumille lähes täyden kympin, ja piti sitä yleisilmeeltään "Enthrone Darkness Triumphant" -albumin (1997) kaltaisena. Hän piti Eoniania kauniina ja maanläheisenä teoksena, jonka sävellysten rohkea duurivoittoisuus saatanallisten aiheiden käsittelyssä on onnistunutta. Soundin Henri Eerola kuvaili albumia mitäänsanomattomaksi ja sisällöttömäksi tusinariffeilyksi, jolta puuttuvat menneiden vuosien julkaisujen into ja vimma.


title: Big Brother 2019

text: Big Brother 2019 on tositelevisiosarja "Big Brotherin" suomalaisen version yhdestoista tuotantokausi. Kausi tulee alkamaan syksyllä 2019 ja tulee kestämään 10 viikkoa. Yhdennellätoista kaudella ohjelman esityskanavaksi vaihtuu Nelonen Median omistama Jim.


title: Stuck in the Middle with You

text: Stuck in the Middle with You (tunnetaan joskus myös nimellä Stuck in the Middle) on brittiläisten muusikoiden Joe Eganin ja Gerry Raffertyn sanoittama ja säveltämä vuoden 1973 kappale. Sen alkuperäinen esittäjä on heidän yhtyeensä Stealers Wheel. Kappale sijoittui top 10 -musiikkilistalle niin Yhdysvalloissa kuin yhtyeen kotimaassa Britanniassakin. Sitä myytiin yli miljoona kappaletta.


title: Stealers Wheel (albumi)

text: Stealers Wheel on samannimisen brittiläisen rockyhtyeen Stealers Wheelin vuoden 1972 esikoisalbumi. Sen single ”Stuck in the Middle with You” sijoittui top 10 -musiikkilistalle Yhdysvalloissa ja yhtyeen kotimaassa Britanniassa. Cherry Red Records uudelleenjulkaisi albumin vuonna 2004.


title: Stealers Wheel (albumi)

text: Kaikki kappaleet säv. ja san. Joe Egan ja Gerry Rafferty.


title: Liège–Bastogne–Liège 2018

text: Liège–Bastogne–Liège 2018 oli järjestyksessään 104. maantiepyöräilyn miesten Liège–Bastogne–Liège-kilpailu. Se käytiin 258,5 kilometrin reitillä Liègestä Bastognen kautta Ans'iin 22. huhtikuuta 2018. Kilpailu kuului UCI World Touriin 2018.


title: Liège–Bastogne–Liège 2018

text: Bob Jungels voitti kilpailun karattuaan kärkiryhmästä Cote de Roche-aux-Fauconsin nousussa noin 18 kilometriä ennen maalia. Toiseksi tullut Michael Woods hävisi hänelle 37 sekuntia, Romain Bardet oli kolmas.


title: Liège–Bastogne–Liège 2018

text: Samana päivänä ajettiin toisen kerran järjestetty naisten Liège–Bastogne–Liège-kilpaiu. Se käytiin 136 kilometrin reitillä Bastognesta Ans'iin. Kilpailu kuului UCI Women's World Tour.


title: Liège–Bastogne–Liège 2018

text: Anna van der Breggen voitti kilpailun kukistettuaan loppukirissä Amanda Sprattin, jonka hän oli tavoittanut viisi kilometriä ennen maalia. Annemiek van Vleuten sijoittui kolmanneksi.


title: Liège–Bastogne–Liège 2018

text:
Lähde: Pro Cycling Stats
Lähde: Pro Cycling stats


title: Liège–Bastogne–Liège 2018

text:
Lähde: Cyclingnews
Lähde: Pro Cycling Stats


title: Lombardian ympäriajo 2018

text: Lombardian ympäriajo 2018 oli järjestyksessään 112. maantiepyöräilyn Lombardian ympäriajo. Se käytiin 241 kilometrin reitillä Bergamosta Comoon 13. lokakuuta 2018. Kilpailu kuului UCI World Touriin.


title: Lombardian ympäriajo 2018

text: Thibaut Pinot voitti kilpailun karattuaan irtiottokumppaniltaan Vincenzo Nibalilta toiseksi viimeisen nousun, Civiglion loppupuolella, noin 15 kilometriä maalista. Pinot voitti kilpailun lopulta 32 sekunnin erolla Nibaliin, Dylan Teuns sijoittui kolmanneksi.


title: Lombardian ympäriajo 2018

text:
Lähde: Pro Cycling Stats
Lähde: Pro Cycling Stats


title: Milano – San Remo 2018

text: Milano – San Remo 2018 oli järjestyksessään 109. maantiepyöräilyn Milano – San Remo- kilpailu. Se käytiin 294 kilometrin reitillä Milanosta San Remoon 17. maaliskuuta 2018. Kilpailu kuului UCI World Touriin.


title: Milano – San Remo 2018

text: Vincenzo Nibali voitti kilpailun karattuaan irtiottoon viimeisessä nousussa, Poggiossa, noin seitsemän kilometriä ennen maalia. Takaa-ajajat pääsivät lopulta muutaman metrin päähän, mutteivat kuitenkaan onnistuneet ohittamaan Nibalia. Caleb Ewan sijoittui toiseksi, Arnaud Démare kolmanneksi.


title: Milano – San Remo 2018


title: Pyhä metsä (Ouidah)

text: Pyhä metsä, Kpassén pyhä metsä tai Kpassezun (ransk. "Forêt Sacrée de Kpassè") (myös "Kpassén pyhä lehto") sijaitsee Beninissä noin kilometrin päässä Ouidahin kaupungin keskustasta itään.


title: Pyhä metsä (Ouidah)

text:
Metsäalue on kärsinyt historiallisista tapahtumista ja kaupungin laajenemisesta, joiden seurauksena sen pinta-ala on pienentynyt 20 hehtaarista 1800-luvun lopulla 3,4 hehtaariin vuonna 2004. Urbaanista kehityksestä ja modernisaation paineista huolimatta useimmat ihmiset pitävät Kpassezunia ja sen henkiä huomattavana pyhänä paikkana Ouidahissa.
Vuonna 1993 alue jaettiin kahteen osaan, matkailijoille tarkoitettuun alueeseen (0,2 hehtaaria) ja vierailijoilta kiellettyyn alueeseen, johon pääsevät vodouniin initioidut.


title: Pyhä metsä (Ouidah)

text: Saharan eteläpuolisessa Afrikassa matkailijat ovat maininneet 1600 ja 1700 luvuilta asti vanhoista pyhistä lehdoista ja maisemista, erityisesti Guinenlahden ja Länsi-Afrikan alueilla. Benininlahden alueella on paljon erilaisia pyhiä lehtoja.


title: Pyhä metsä (Ouidah)

text:
Perimätiedon mukaan alue oli 1400-luvulla Xwedan kuningas Kpassén maatilan aluetta. Xwedat olivat pieni alueella asuva maanviljelys- ja kalastajaheimo. Dahomeylaiset hyökkäsivät alueelle ja Kpassé pakeni tiheään ja pimeään metsään. Dahomeyn kuningas tiesi hänen paostaan ja yritti tavoittaa Kpassén sieltä. Kun Kpassé oli tullut metsän keskelle, hän käytti maagisia voimiaan ja muutti itsensä suureksi puuksi ja näin pelastui Dahomeyn kuninkaalta. Kpasséa muistetaan vieläkin kiintymyksellä ja ihmisillä on tapana vieläkin jättää hänelle raha- ja ruokauhrauksia. Myöhemmin metsän iso puu kaatui myrskyssä.
Paikallisten lähteiden mukaan metsän sakralisaatio juontaa alkunsa 1500-luvulle Savin kuningaskunnan perustamiseen. Kpassezun, joksi paikalliset kutsuvat metsää, oli luultavasti Savin luoneen kuningas Kpassén levähdyspaikka. Hän aloitti pitkän uskonnolisten ja symbolisten käyttötapojen perinteen 57 alueeseen liittyvän suvun parissa, jotka ovat pääasiassa peräisin Xwedan siitä etnisestä traditiosta. He tunnustavat paikan suojaamat jumalat, erityisesti Milicia exelsan (irokoa, joka on nimeltään loko fonin kielellä) ja jotka ovat tekemisissä useissa pyhissä, ja puhdistusseremonioissa ja initiaatioissa.
Metsässä on useita temppeleitä, alttareita ja paikkoja jotka on omistettu alkuperäisille jumalille, kuten kpasselko (Iroko), dangbe (Phyton-hallitsijalle) ja sakpatalle (Maan ja maallisten tautien jumala), sekä 1990-luvulla esiin tuodiolle jumallille, kuten xebioso (Ukkonen), gu (rauta ja metalli), avlekete (meri) ja legba (merkittävien ja pyhien paikkojen vartija).
Vodoun taiteiden ja kulttuurien festivaali Ouidahissa vuonna 1993 (Festival Ouidah 1992) johti metsän osan avaamiseen matkailijoille. Metsän avoimessa osassa on aukea, jossa on paikan historiaa edustavia puita ja gozin maja, sekä 22 veistoksen sarja, jotka kuvaavat paikallisia vodoun-jumalia. Matkailijoille tarkoitettu polku on maisemoitu ja hallitsevan suvun jäsenet järjestävät ohjattuja kävelykerroksia. Matkailijoille halutaan selvittää pyhää metsää, alueen kosmologiaa ja siihen liittyviä arvoja.


title: Amstel Gold Race 2018

text: Amstel Gold Race 2018 oli järjestyksessään 53. maantiepyöräilyn miesten Amstel Gold Race -kilpailu. Se käytiin 263 kilometrin reitillä Maastrichtista Berg en Terblijtiin 15. huhtikuuta 2018. Kilpailu kuului UCI World Touriin.


title: Amstel Gold Race 2018

text: Michael Valgren voitti kilpailun karattuaan kahdeksan miehen kärkiryhmästä runsaat kaksi kilometriä ennen maalia. Hän sai irtiottokumppanikseen Roman Kreuzigerin, jonka kukisti loppukirissä. Enrico Gasparotto sijoittui kolmanneksi.


title: Amstel Gold Race 2018

text: Samana päivänä ajettiin viides naisten Amstel Gold Race. Se käytiin 116,9 kilometrin reitillä niin ikään Maastrichtista Berg en Terblijtiin. Kilpailu kuului UCI Women's World Touriin.


title: Amstel Gold Race 2018

text: Chantal Blaak voitti kilpailun kukistettuaan kolmen ajajan loppukirissä Lucinda Brandin ja Amanda Sprattin.


title: Amstel Gold Race 2018

text: Lähde: Pro Cycling Stats


title: Amstel Gold Race 2018

text:
Lähde: Pro Cycling stats
Lähde: Pro Cycling Stats
Lähde: Pro Cycling Stats


title: La Flèche Wallonne 2018

text: La Flèche Wallonne 2018 oli järjestyksessään 82. maantiepyöräilyn miesten La Flèche Wallonne -kilpailu. Se käytiin 198,5 kilometrin reitillä Seraing–Huy 18. huhtikuuta 2018. Kilpailu kuului UCI World Touriin.


title: La Flèche Wallonne 2018

text: Julian Alaphilippe ratkaisi La Flèche Wallonnen voiton kilpailun päättäneessä Mur de Huyn nousussa. Toiseksi sijoittunut Alejandro Valverde hävisi hänelle neljä sekuntia, Jelle Vanendert oli kolmas. Alaphilippe oli aiemmin sijoittunut kilpailussa kaksi kertaa toiseksi, Valverde puolestaan voittanut neljä edellistä La Flèche Wallonnea.


title: La Flèche Wallonne 2018

text: Samana päivänä ajettiin 21. kerran naisten La Flèche Wallonne. Se käytiin 118,5 kilometrin reitillä, jossa Huy toimi sekä lähtö- että maalipaikkana. Kilpailu kuului UCI Women's World Touriin 2018.


title: La Flèche Wallonne 2018

text: Anna van der Breggen voitti kilpailun neljännen kerran peräkkäin. Hän kukisti seuraaviksi sijoittuneet Ashleigh Moolmanin ja Megan Guarnierin kahdella sekunnilla.


title: La Flèche Wallonne 2018


title: Anchenoncourt-et-Chazel

text: Anchenoncourt-et-Chazel on kunta Haute-Saônen departementissa Bourgogne-Franche-Comtén alueella Ranskassa.


title: Leppävuori

text: Leppävuori on sukunimi, joka on muun muassa seuraavilla suomalaisilla henkilöillä:


title: Hilalta sammutettava tyristori

text: Hilalta sammutettava tyristori (GTO) on tyristorin erikoistyyppi ja suuritehoinen puolijohdekoje. Se keksittiin General Electric -yhtiössä. Toisin kuin tavalliset tyristorit, hilalta sammutettavat tyristorit ovat täysohjattuja kytkimiä, jotka voidaan kytkeä päälle ja sammuttaa kolmannella kohtiollaan eli hilakohtiolla.


title: Hilalta sammutettava tyristori

text: Tavalliset tyristorit (piillä ohjatut tasasuuntaajat) eivät ole täysohjattuja kytkimiä (täysohjattu kytkin voidaan kytkeä päälle ja pois tarvittaessa). Tyristorit voidaan kytkeä ainoastaan päälle hilakohtiota käyttäen, mutta niitä ei voi sammuttaa sillä. Tyristorit kytketään päälle hilavirralla, mutta vaikka hilavirta katkaistaan, tyristori pysyy päällä kunnes sammumisen ehto täyttyy (pienentämällä kohtioiden välistä jännitettä tai vaihtoehtoisesti pienentämällä etuvirta tiettyä raja-arvoa eli pitovirtaa pienemmäksi). Tyristori käyttäytyy siis samoin kuin tavallinen puolijohdediodi sen jälkeen, kun se on kytketty päälle.


title: Hilalta sammutettava tyristori

text: Hilalta sammutettava tyristori voidaan kytkeä päälle hilavirralla, ja se voidaan myös sammuttaa negatiivisella hilavirralla. Käynnistettäessä käytetään positiivista virtasykäystä hilan ja katodin välillä. Koska hila-katodi toimii pn-rajapintana, kohtioiden välillä on suhteellisen pieni jännite. Hilalta sammutettavan tyristorin käynnistys ei ole ilmiönä kuitenkaan yhtä luotettava kuin perinteisen tyristorin käynnistys, ja pientä hilavirtaa pitää ylläpitää päälle kytkemisen jälkeenkin luotettavuuden parantamiseksi.


title: Hilalta sammutettava tyristori

text: Sammuminen aikaansaadaan negatiivisella jännitesykäyksellä hilan ja katodikohtioiden välillä. Osa etuvirrasta (noin yhdestä kolmasosasta yhteen viidesosaan) "varastetaan" ja käytetään katodin ja hilan välisen jännitteen aikaansaamiseksi, mikä aiheuttaa ajoittain etuvirran putoamisen, jolloin hilalta sammutettava tyristori sammuu siirtyen estotilaan.


title: Hilalta sammutettava tyristori

text:
Hilalta sammutettavat tyristorit kärsivät pitkistä sammumisajoista, joten etuvirran putoamisen jälkeen on pitkä viive, jolloin jäännösvirta jatkaa virtaamistaan kunnes koko kojeen jäljellä ollut varaus on purkautunut. Tämä rajoittaa enimmäiskytkentätaajuuden arvoon 1 kHz. On kuitenkin huomioitava, että hilalta sammutettavan tyristorin sammumisaika on noin kymmenen kertaa lyhyempi kuin vastaavalla perinteisellä tyristorilla. Sammumisen edistämiseksi hilalta sammutettavat tyristorit rakennetaan yleensä suuresta määrästä (sadoista tai tuhansista) pienistä tyristorikennoista, jotka kytketään rinnan.
Saman ohjearvon perinteisen- ja hilalta sammutettavan tyristorin vertailu


title: Hilalta sammutettava tyristori

text: Jaetun puskurin hilalta sammutettava tyristori (DB-GTO) on tyristori, jossa on ylimääräisiä PN-kerroksia rajapinnan alueella sähkökentän profiilin uudelleen muotoilemiseksi ja estotilan estämän jännitteen kasvattamiseksi. DB-GTO-tyristorissa on PN-PN-PN-rakenne tavanomaisen PNPN-rakenteen asemesta.


title: Hilalta sammutettava tyristori

text: Hilalta sammutettavia tyristoreja on saatavilla vastajännitteen estokyvyllä ja ilman. Vastajännitteen estokyky saa etujännitteen putoamaan johtuen pitkän ja ohuen P1-alueen tarpeesta.


title: Hilalta sammutettava tyristori

text: Hilalta sammutettavia tyristoreja vastajännitteen estokyvyllä kutsutaan symmetrisiksi hilalta sammutettaviksi tyristoreiksi (S-GTO). Tavallisesti vastajännitteen eston ja etujännitteen eston ohjearvot ovat samat. Symmetristen hilalta sammutettavien tyristoreiden tyypillisenä sovelluksena on virtalähteen vaihtosuuntaaja.


title: Hilalta sammutettava tyristori

text: Vastajännitteen estokyvyttömiä hilalta sammutettavia tyristoreita kutsutaan epäsymmetrisiksi hilalta sammutettaviksi tyristoreiksi (A-GTO), ja ne ovat symmetrisiä yleisempiä. Niissä on tyypillisesti vastajännitteestä johtuvan hajoamisen ohjearvo kymmenissä volteissa. Epäsymmetrisiä hilalta sammutettavia tyristoreita käytetään, kun joko vastavirtaa johtava diodi on kytketty rinnan (esimerkiksi jännitelähteiden vaihtosuuntaajisissa) tai kun vastajännitettä ei ole missään tilanteessa (esimerkiksi hakkuriteholähteissä).


title: Hilalta sammutettava tyristori

text: Hilalta sammutettavia tyristoreja voidaan valmistaa yhdistettynä vastajännitettä johtavaan diodiin. Näistä käytetään lyhennettä RGGTO eli vastajännitettä johtava hilalta sammutettava tyristori.


title: Hilalta sammutettava tyristori

text: Toisin kuin eristehilatransistoreissa (IGBT), hilalta sammutettava tyristori vaatii ulkoisia kojeita (virtapiirin vaimentimia) muokkaamaan käynnistys- ja sammutusvirtoja ehkäistäkseen kojeen tuhoutumista.


title: Hilalta sammutettava tyristori

text: Käynnistyksen aikana dl:n/dt:n enimmäisarvo rajoittaa virran kasvua. Tämä mahdollistaa sen, että koko koje saavuttaa virran päälle kytkeytymisen jälkeen ennen kuin täysi virta saavutetaan. Jos tämä ohjearvo ylitetään, hilan kohtiota lähin alue ylikuumenee ja sulaa ylivirran vuoksi. Dl:n/dt:n arvoa ohjataan tavallisesti kyllästetyllä kuristimella (käynnistyksen vaimentimella), vaikka dl/dt ei olekaan yhtä vakava rajoite hilalta sammutettavissa tyristoreissa kuin tavallisissa tyristoreissa johtuen hilalta sammutettavan tyristorin rinnankytkettyjä tyristoreja sisältävästä rakenteesta. Kyllästetyn kuristimen palautuminen alkutilaan määrittää yleensä pienimmän mahdollisen aikavaatimuksen hilalta sammutettaviin tyristoreihin perustuvissa virtapiireissä.


title: Hilalta sammutettava tyristori

text: Etujännitettä täytyy rajoittaa sammutuksen aikana sähkövirran katkeamiseen asti. Rajoitus on tavallisesti noin 20% etuestojännitteen ohjearvosta. Jos jännite nousee sammutuksessa liian nopeasti, koje ei sammu kokonaan ja hilalta sammutettava tyristori vikaantuu, usein räjähtäen, mikä johtuu suuresta jännitteestä ja virran kohdistumisesta pieneen kojeen osaan. Kojeen ympärille asennetaan huomattavasti virtapiirin vaimentimia rajoittamaan jännitteen nousua sammutuksessa. Virtapiirin vaimentimen palautuminen alkutilaan määrittää yleensä pienimmän mahdollisen aikavaatimuksen hilalta sammutettaviin tyristoreihin perustuvissa virtapiireissä.


title: Hilalta sammutettava tyristori

text: Pienin mahdollinen käynnistys- ja sammutusaika saavutetaan tasavirtakoneen hakkurivirtapiireissä käyttämällä vaihtuvaa kytkentätaajuutta matalimmissa ja korkeimmissa pulssisuhteissa. Tämä on huomionarvoista vetävissä käyttökohteissa, joissa taajuus nousee nopeasti moottorin käynnistyessä, sitten se pysyy vakiona useimpien nopeuden arvojen yli, ja sen jälkeen taajuus putoaa täydessä nopeudessa takaisin nollaan.


title: Hilalta sammutettava tyristori

text: Tärkeimpiä käyttökohteita ovat muuttuvan nopeuden moottorikäytöt, suurtehotaajuusmuuttajat ja vetomoottorit. Hilalta sammutettavat tyristorit on kasvavassa määrin korvattu yhdennetyillä hilakommutoiduilla tyristoreilla ja eristehilatransistoreilla, jotka kuuluvat transistoreiden luokkaan.


title: Nummimäki

text: Nummimäki on kylä Nurmijärvellä. Kylä sijaitsee Klaukkalaan kuuluvista Mäntysalosta ja Ripatista koilliseen, Järventaustasta etelään ja Metsäkylästä pohjoiseen, aivan Metsäkylän koulun tuntumassa.


title: Nummimäki

text: Nummimäki on toinen Nurmijärvelle perustetuista kahdesta vesiosuuskunnista (toisen ollessa Perttula) ja se kattaa peräti 60 kiinteistöä.


title: Gent–Wevelgem 2018

text: Gent–Wevelgem 2018 oli järjestyksessään 80. maantiepyöräilyn miesten Gent–Wevelgem-kilpailu. Se käytiin 251,1 kilometrin reitillä Deinzestä Wevelgemiin 25. maaliskuuta 2018. Kilpailu kuului UCI World Touriin.


title: Gent–Wevelgem 2018

text: Peter Sagan voitti kilpailun ennätystä sivunneen kolmannen kerran oltuaan paras noin 20 ajajan loppukirissä. Elia Viviani sijoittui toiseksi, Arnaud Démare oli kolmas.


title: Gent–Wevelgem 2018

text: Samana päivänä ajettiin viidennen kerran naisten Gent–Wevelgem. Se käytiin 142,6 kilometrin reitillä Ieperistä Wevelgemiin. Kilpailu kuului UCI Women's World Touriin.


title: Gent–Wevelgem 2018

text: Marta Bastianelli voitti kilpailun oltuaan loppukirissä paras ennen Julien D'Hoore ja Lisa Kleinia.


title: Gent–Wevelgem 2018

text:
Lähde: Pro Cycling Stats
Lähde: Pro Cycling Stats


title: Cesare Zoppetti

text: Giovanni Cesare Zoppetti (1. tammikuuta 1876 Genova – 15. maaliskuuta 1940 Rooma), oli italialainen näyttelijä, jolla oli takanaan jo noin kolme vuosikymmentä teatterinäyttämöillä, kun hän 54-vuotiaana aloitti uuden ja menestyksekään uran elokuvanäyttelijänä. Zoppettin äidinkieli oli veneto ja hän käytti aina teatterirooleissaan siihen perustuvaa murretta, riippumatta siitä missä päin Italiaa esiintyi.


title: Cesare Zoppetti

text: Äänielokuvan tehdessä läpimurtoa 1930-luvun alkuvuosina Zoppetti liittyi siihen näyttelijöiden kaartiin joka Paramount-elokuvayhtiön Joinvillen studioissa Ranskassa teki italiankielisiä versioita yhtiön tuottamista elokuvista. Siihen aikaan oli tavallista että elokuvista tehtiin useita versioita eri kielillä ja vaihdettiin näyttelijöitä tarpeen mukaan eri kieliversioiden välillä. Zoppettin ensimmäinen osa Joinvillessä oli Jack Salvatorin ohjaamassa "Il richiamo del cuore" (1930), joka oli italiankielinen versio Dorothy Arznerin elokuvasta "Sarah and son", josta myös tehtiin versiot ranskaksi, espanjaksi, portugaliksi ja ruotsiksi ("Hjärtats röst"); viimeksi mainitun ohjasi Rune Carlsten.


title: Cesare Zoppetti

text: Joinvillestä Italiaan palattuaan Zoppetti teki vuonna 1932 kaksi huomioitua roolisuoritusta. Raffaello Matarazzon ensimmäisessä ohjaustyössä "Treno popolare" hän näytteli keski-ikäistä viettelijää joka houkuttelee teini-ikäisen tytön (Maria Denis) mukaansa viikonloppumatkalle, mutta jonka suunnitelmat pilaa asiasta vihiä saanut vihainen vaimo (Jone Frigerio). Aivan erilaisen osan hänelle antoi myöskin Joinvillessa työskennellyt ohjaaja Mario Camerini, elokuvassaan "Kyllä miehet ovat roistoja" ("Gli uomini, che mascalzoni..."). Zoppetti näytteli tässä elokuvassa huolestunutta taksinkuljettajaa jonka mielestä tyttären kosija ei vaikuta oikein sopivalta vävypojaksi. Zoppetti sai tästä suorituksesta erinomaiset arvostelut, mutta myös huomautuksen siitä että puhui murretta, mikä häiritsi muuten täydellistä suoritusta.


title: Cesare Zoppetti

text: Zoppetti näytteli kymmenen vuotta kestäneen elokuvauransa aikana kaikkiaan noin viidessäkymmenessä elokuvassa. Hän näytteli näissä erityisen menestyksekkäästi ihmistyyppiä joka pinnallisesti voi olla vähän tyly ja pahantuulinen mutta on pohjimmiltaan hyväntahtoinen. Tyypillisiä esimerkkejä tällaisista osista ovat Camerinin yllä mainittu taksinkuljettaja, ja henkilöstöpäällikkö Goffredo Alessandrinin ohjaamassa "La segretaria privata" (1931).


title: Imre Thököly

text: Imre Thököly (25. syyskuuta 1657 – 13. syyskuuta 1705) oli unkarilainen kapinajohtaja, joka soti maata hallinneita Habsburgeja vastaan. Thököly ja niin sanotut kurutsit olivat aluksi menestyksekkäitä ja he saivat tukea Osmanien valtakunnalta. Turkkilaisten kärsittyä tappion Wienin taistelussa vuonna 1683 myös Thököly menetti kuitenkin pian valtansa ja hän eli myöhemmin maanpaossa Turkissa.


title: Imre Thököly

text: Imre Thököly syntyi Kežmarokissa nykyisessä Slovakiassa 25. syyskuuta 1657. Thökölyn yläunkarilainen suurmaanomistajasuku oli uskonnnolliselta taustaltaan kalvinilainen. Tyytymättömyys Unkaria hallinneisiin Habsburgeihin oli kasvanut 1600-luvun jälkipuoliskolla ja vuonna 1670 joukko unkarilaisia salaliittolaisia oli nostattanut kapinan Ylä-Unkarissa Ferenc I Rákóczin johdolla. Kapina kukistettiin kuitenkin nopeasti ja joukko sen johtajia teloitettiin. Teloitettujen joukossa oli myös Imre Thökölyn isä ja Imre pakeni Trassilvaniaan. Habsburgien vastaisen salaliiton paljastumsita seurasi laajemmat vainot Unkarissa, jotka kohdistuivat erityisen ankarasti protestantteihin. Osa aatelista menetti tilansa ja heitä muutti Transsilvanian puolelle rajaa. Samalla heihin liittyi lainsuojattomia haiduja. Nämä joukot tulivat sittemmin tunnetuksi kurutseina ja he alkoivat järjestää vuodesta 1672 hyökkäyksiä Unkariin.


title: Imre Thököly

text: Tuolloin 19-vuotias Thököly nousi kurutsien johtoon vuonna 1678. Thököly muovasi kurutseista 20 000:n miehen tehokkaan sotajoukon ja parin vuoden aikana heidän onnistui vallata Ylä-Unkari Habsburgien kannattajilta eli labantseilta. Hän meni myös naimisiin Ferenc I Rákócziin lesken Ilona Zrínyin kanssa ja sai näin hallintaansa Rákóczien suvun huomattavan maaomaisuuden. Vuonna 1682 Thököly valittiin Ylä-Unkarin ruhtinaaksi. Tukea hallinnolleen hän etsi ensin Ranskasta ja Puolasta, mutta joutui lopulta kääntymään Osmanien valtakunnan puoleen. Osmanien sulttaani tarjosi hänelle jopa Unkarin kuninkaan titteliä, josta Thököly kuitenkin kieltäytyi. Habsburien asemaa uhkasivat tällä välin unkarilaisten lisäksi monet muut tekijät. Ranska liitti itseensä Strassburgin vuonna 1681 ja Kara Mustafa paššan huhuttiin valmistelevan sotaretkeä Itävaltaa vastaan. Asemansa vakauttaakseen keisari Leopold I lupasi Sopronin valtiopäivillä vuonna 1681 kunnioittaa protestanttien oikeuksia ja Unkarin lakeja. Thökölyn kanssa solmittiin lyhytikäiseksi jäänyt aselepo.


title: Imre Thököly

text: Osmanien valtakunnassa unkrailaisten menestys oli vakuuttanut turkkilaiset Habsburgien kukistamisen mahdollisuudesta. Keväällä 1683 Kara Mustafa pašša johti 100 000 miehen armeijan pitkin Tonavaa kohti Wieniä Itävallassa. Thököly jatkoi tällä välin omia sotatoimiaan Habsbureja vastaan, mutta ei osallistunut turkkilaisten päähyökkäykseen. Thököly uskoi turkkilaisten voittavan yksinkin ja heidän voittonsa jälkeen Unkarista tehtäisiin osmanien vasallivaltio Thökölyn alaisuudessa. Habsburit saivat kuitenkin tukea Puolan Juhana III Sobieskilta, sekä Baijerin ja Saksin vaaliruhtinailta. Liittouma voitti turkkilaiset Wienin taistelussa 12. syyskuuta 1683. Wienissä saavutetun voiton jälkeen Leopold päätti edelleen vapauttaa Unkarin turkkilaisten hallinnasta. Thököly menetti nopeasti kannatustaan ja monet kurutsit loikkasivat Habsburgien puolelle. Vuomnna 1688 kukistui viimeinen Thökölyn kannattajien hallussaan pitämä Munkácsin linna, jonka puolustusta Thökölyn vaimo Ilona oli johtanut. Lopulta Imre ja Ilona päätyoivät maanpakolaisiksi Osmanien valtakuntaan. Turkkilaiset tekivät vielä hetkellisesti Thökölystä Transsilvanian ruhtinaan vuonna 1690, mutta turkkilaisvalta Unkarissa päättyi lopullisesti Karlowitzin rauhaan vuonna 1699. Thököly kuoli İzmitissä 13. syyskuuta 1705.


title: Kiuas (täsmennyssivu)

text: Kiuas voi tarkoittaa jotakin seuraavista:


title: Pirna

text: Pirna on kaupunki Sächsische Schweiz-Osterzgebirgen piirikunnassa Saksin osavaltiossa itäisessä Saksassa. Se sijaitsee noin 20 kilometriä Dresdenin keskustasta kaakkoon Tšekinmaan rajan läheisyydessä. Pirna on piirikuntansa pääkaupunki.


title: Pirna

text: Pirna sijaitsee Elben jokilaaksossa Dresdenin suurkaupunkialueella. Elbe virtaa Pirnan halki itä–länsisuuntaisesti siten, että kaupungin ydinkeskusta sijaitsee joen etelärannalla. Pirnaa kutsutaan myös nimellä "Tor zur Sächsischen Schweiz".


title: Pirna

text: Varhaisin maininta Pirnasta on maaliskuulta 1233 piispa Heinrich von Meißenin asiakirjassa. Böömin kuningas Wenzel II hankki Pirnan 1293, ja kaupunki kuului Böömiin aina vuoteen 1405. Pirnan ensimmäisestä koulusta on maininta vuodelta 1317 ja ensimmäisestä sairaalasta puolestaan 1338. Uskonpuhdistuksen aikana 1500-luvulla Pirna päätyi protestanttien alueeksi. Kaupungin evankelisluterilainen pääkirkko, Marienkirche, rakennettiin 1500-luvun alkupuolella, ja se on yksi Saksin suurimmista myöhäisgoottilaisista hallikirkoista.


title: Pirna

text: Kolmikymmenvuotisen sodan aikana 1639 Ruotsin joukot aiheuttivat vakavaa tuhoa Pirnalle marsalkka Johan Banérin johdolla. Pirna kärsi myös Suuressa Pohjan sodassa ja seitsenvuotisessa sodassa. Vuonna 1813 Napoleonin joukot miehittivät Pirnaa ja itse Napoleon vietti kaupungissa joitakin päiviä syyskuussa 1813. Pirna teollistui voimakkaasti 1800-luvulla, muun keskisen Euroopan mukana. Kaupunki liitettiin rautatieverkkoon vuonna 1848 ja Elben yli rakennettiin kivisilta 1873–1875. Vuonna 1945 liittoutuneet tuhosivat ilmapommituksillaan Pirnan teollisuutta ja infrastruktuuria. Kaupunki jäi Saksan kahtiajaossa DDR:n puolelle: neuvostojoukot miehittivät sen 8. toukokuuta 1945.


title: Pirna

text: Sosialismin aikana rakennettu teollisuus saneerattiin Saksan jälleenyhdistymisen jälkeen 1990-luvulla. Pirnan väkiluku oli korkeimmillaan 1970-luvulla, jolloin se oli noin 50 000. Väkimäärä on ollut 2000-luvulla hieman alle 40 000.


title: Pirna

text: Pirnan vanhankaupungin (die Pirnaer Altstadt) huomattavin rakennus on Schloss Sonnenstein eli Sonnensteinin linna. Se sijaitsee noin 70 metriä Elben pinnan yläpuolella. Slaavit rakensivat paikalle linnoituksen 900-luvulla. Varsinaiseksi linnaksi Sonnenstein rakennettiin vuoden 1200 kieppeillä. Se toimi Meißenin markkreivikunnan (Markgrafschaft Meißen) ja Böömin kuningaskunnan rajalinnana. Varhaisin asiakirjamaininta linnasta on päivätty 5. joulukuuta 1269 nimellä Castrum Pirne. Sonnenstein menetti sotilaallisen asemansa seitsenvuotisen sodan jälkiselvittelyissä huhtikuussa 1764.


title: Pirna

text: 1800-luvulla Sonnensteinia käytettiin psyykkisesti sairaiden hoitopaikkana. Kansallissosialistien valtakausi 1933–1945 oli myös Sonnensteinin osalta synkkä. Vuosina 1940 ja 1941 kansallissosialistit murhasivat linnassa noin 14 000 psyykkisesti sairasta tai henkisesti jälkeenjäänyttä ihmistä. Joukkomurha tuli yleiseen tietoisuuteen vasta DDR:n ollessa henkitoreissaan vuonna 1989. Sonnenstein vihittiin historialliseksi muistomerkiksi kesäkuussa 2000.


title: Pirna

text: Pirnan talouselämälle olennaista on sijainti Dresdenin metropolialueella. Suurin työnantaja on Helios Kliniken. Valmistavaa teollisuutta edustavat muun muassa LITRONIK Batterietechnologie GmbHEdelstahlwerke Schmees GmbH ja Minda KTSN Plastic Solutions GmbH & Co. KG. Suuria työllistäjiä ovat nykyaikaiselle eurooppalaiselle kaupungille tyypillisesti erilaiset julkiset ja yksityiset koulutus-, sosiaali- ja hyvinvointipalvelut. Pirnan oppilaitoksia ovat muun muassa Johann-Gottfried-Herder-Gymnasium ja Friedrich-Schiller-Gymnasium.


title: Pirna

text: Pirnan rautatieasema sijaitsee Děčín–Dresden-Neustadt-rataosuudella. Pirna kuuluu Dresdenin lähijunavyöhykkeeseen ja sieltä on vaihdoton rautatieyhteys muun muassa Dresdenin päärautatieasemalle ja Dresdenin lentoasemalle, jonka kansainvälinen nimi on Dresden International. Maantieliikenteen tärkeimpiä yhteyksiä ovat Bundesstraße 172 (Pirna–Bad Schandau) ja Bundesautobahn 17 (Dresden–Liebenau (Altenberg)), joka kulkee Pirnan keskustan länsipuolitse. Bundesautobahn 17 jatkuu Tšekin puolella Dálnice 8 -moottoritienä ja päättyy Prahaan. Moottoriteitse etäisyys Pirnasta Dresdeniin on noin 25 kilometriä ja Prahaan noin 130 kilometriä. Matka Berliiniin on noin 225 kilometriä.


title: Pirna

text: Pirnassa syntyneitä tai vaikuttaneita tunnettuja henkilöitä ovat muun muassa taidemaalari Elfriede Lohse-Wächtler ja näyttelijä Götz Schubert. Kuuluisia urheilijoita ovat muun muassa yleisurheilija Ramona Neubert, jalkapalloilija Rocco Milde ja ampumahiihtäjä Michael Rösch. Realistisista ja yksityiskohtaisista kaupunkimaisemistaan tunnettu venetsialainen taidemaalari Bernardo Bellotto vaikutti alueella 1700-luvun puolivälissä.


title: Helmi Järviluoma-Mäkelä

text: Helmi Inkeri Järviluoma-Mäkelä (s. 9. marraskuuta 1960 Ylivieska, o.s. Säily, ent. Järviluoma 2006) on suomalainen musiikkitieteilijä, joka toimii Itä-Suomen yliopiston (aiemmin Joensuun yliopiston) kulttuurintutkimuksen professorina (2005–). Hänet tunnetaan erityisesti tieteenaloja yhdistävän ääni- ja aistimaisemien, musiikin ja kulttuurin tutkimuksen piiristä. Hän on tutkinut esimerkiksi eurooppalaisten kylien äänimaiseman muutosta. Sittemmin tutkimuksen aihepiiri on laajentunut aistittujen elinympäristöjen ja ylisukupolvisten ympäristösuhteiden sekä niiden muutosten tutkimukseen keskisuurissa kaupungeissa. Tähän liittyvään tutkimushankkeeseen hän on saanut rahoitusta esimerkiksi Euroopan tiedeneuvostolta (ERC) vuosille 2016–2021. Hän on monelle suomalaiselle tuttu Yleisradion Radio Suomen "Äänien ilta" -ohjelmasarjasta (2012–). Hän on Vuoden professori 2019.


title: Helmi Järviluoma-Mäkelä

text: Järviluoma-Mäkelä kirjoitti ylioppilaaksi Ylivieskan lukiosta 1978. Hänellä on päästötodistus Pirkanmaan musiikkiopistosta (1985). Hän opiskeli Tampereen yliopistossa, josta valmistui filosofian kandidaatiksi 1986, lisensiaatiksi 1992, ja tohtoriksi 1997. Hän vieraili Lontoon yliopiston Goldsmith’s Collegessa 1994–1995 (visiting fellow) ja Liverpoolin yliopiston Institute of Popular Musicissa 1995 (visiting fellow). Hänen suomenkielinen väitöskirjansa "Musiikki, identiteetti ja ruohonjuuritaso : amatöörimuusikkoryhmän kategoriatyöskentelyn analyysi" (1997) syventyi Virtain pelimannien työskentelyyn. Järviluoma-Mäkelä on ollut Turun yliopiston dosentti vuodesta 2002.


title: Helmi Järviluoma-Mäkelä

text: Professori Järviluoma-Mäkelä on ollut luomassa uusia, koulutus- ja tieteenalojen rajoja ylittäviä opetusmetodeja. Hän on osaltaan ideoinut ja johtanut Itä-Suomen yliopiston Sosiaalisten ja kulttuuristen kohtaamisen tohtoriohjelmaa. Järviluoma-Mäkelä on ohjannut 20 väitöskirjaa (2019 alkuun mennessä).


title: Helmi Järviluoma-Mäkelä

text: Järviluoma-Mäkelä arvostaa tutkimuksen yleistajuistamista. Hän on ollut perustamassa Radio Suomen Äänien iltojen -ohjelmaformaattia ja on ohjelman säännöllinen vierailija ensimmäisestä lähetyksestä (Suomalainen äänimaisema, 17.1.2012) lähtien. Hän tekee myös radiofeatureja.


title: Helmi Järviluoma-Mäkelä

text: Järviluoma-Mäkelä on saanut useita tunnustuksia työstään. Hän sai väitöskirjapalkinnon 1998 ja Vuoden esteettinen teko -palkinnon (2006 Sata suomalaista äänimaisemaa -hanke). Hän on ollut vuodesta 2018 Suomalaisen tiedeakatemian jäsen. Vuonna 2019 Professoriliitto nimesi hänet Vuoden professoriksi.


title: Helmi Järviluoma-Mäkelä

text: Järviluoma-Mäkelä asuu puolisonsa kirjailija Matti Mäkelän kanssa Joensuun Pyhäselän Nivan kylässä.


title: Helmi Järviluoma-Mäkelä

text:
Vuoteen 2007 mennessä Helmi Järviluoma-Mäkelällä oli jo noin 100 tieteellistä artikkelia kulttuurintutkimuksen,
etnomusikologian, populaarimusiikintutkimuksen ja sosiologian alan julkaisuissa. Sittemmin Järviluoma-Mäkelän tieteellinen tuotanto on täydentynyt. Julkaisuissa hän käyttää yleensä nimimuotoa Helmi Järviluoma.


title: Helmi Järviluoma-Mäkelä

text: Teoslista ei ole täydellinen.


title: American Crime Story

text: American Crime Story on yhdysvaltalainen rikosdraamasarja, jonka ovat kehittäneet Scott Alexander ja Larry Karaszewski. Sarja on antologia, jonka jokaisella kaudella kerrotaan tositapahtumiin perustuva tarina, joka on riippumaton muista kausista. Se on spin-off kauhusarjasta "American Horror Story".


title: American Crime Story

text: Ensimmäinen tuotantokausi, nimeltään "", kertoo O. J. Simpsonin murhaoikeudenkäynnistä perustuen Jeffrey Toobinin kirjaan "The Run of His Life: The People v. O. J. Simpson". Toinen tuotantokausi, nimeltään "", seuraa muotisuunnittelija Gianni Versacen murhannutta sarjamurhaajaa Andrew Cunanania perustuen Maureen Orthin kirjaan "Vulgar Favors: Andrew Cunanan, Gianni Versace, and the Largest Failed Manhunt in U.S. History".


title: American Crime Story

text: Sarjan esittäminen alkoi Yhdysvalloissa 2. helmikuuta 2016 FX-kaapelitelevisiokanavalla. Sarjasta on tekeillä kolmas tuotantokausi, joka perehtyy Hurrikaani Katrinan jälkiseurauksiin.


title: American Crime Story

text: Kausi kertoo O. J. Simpsonin (Cuba Gooding Jr.) murhaoikeudenkäynnistä sekä syyttäjän että puolustuksen näkökulmasta.


title: American Crime Story

text: Gooding Jr.:n lisäksi kauden pääosia näyttelevät Sterling K. Brown, Kenneth Choi, Christian Clemenson, Bruce Greenwood, Nathan Lane, Sarah Paulson, David Schwimmer, John Travolta ja Courtney B. Vance.


title: American Crime Story

text: Kausi kertoo heinäkuussa 1997 tapahtuneesta Gianni Versacen (Édgar Ramírez) murhasta, ja seuraa tarkemmin tämän murhannutta Andrew Cunanania (Darren Criss).


title: American Crime Story

text: Muissa pääosissa esiintyvät Ricky Martin ja Penélope Cruz.


title: American Crime Story

text: Kausi kertoo louisianalaisen Memorial Medical Center -sairaalan lääkäreistä, jotka olivat paikalla Hurrikaani Katrinan rantautuessa. Sarah Paulson esittää pääosassa tri Anna Pouta.


title: American Crime Story

text: Kauden oli tarkoitus kertoa Bill Clintonin seksiskandaalista ja sen jälkimainingeista, mutta huhtikuussa 2018 skandaaliin perustuva kausi hylättiin.


title: Ferenc I Rákóczi

text: Ferenc I Rákóczi (24. huhtikuuta 1654 – 8. heinäkuuta 1676) oli unkarilainen ylimys, kapinajohtaja ja maata hallinneiden Habsburgien vastaisen salaliiton jäsen. Rákóczin johtama kapina vuonna 1670 kukistettiin lopulta nopeasti. Monet salaliiton jäsenet teloitettiin, mutta Rákóczin henki säästyi hänen äidinsä vaikutusvallan ansiosta. Rákóczi kuoli vuonna 1676.


title: Ferenc I Rákóczi

text: Ferenc I:n poika Ilona Zrínyin kanssa Ferenc II Rákóczi oli sittemmin myös merkittävä unkarilainen kapinajohtaja.


title: Ferenc I Rákóczi

text: Ferenc Rákóczi syntyi 24. huhtikuuta 1654. Hänen isänsä oli Transsilvanian ruhtinas György II Rákóczi. Ferencin isä oli kalvinilainen, mutta Ferencistä tuli katolinen äidinsä Zśofia Báthorin vaikutuksesta. Ferenc oli isänsä kruununperijä, mutta lopulta hänestä ei koskaan tullut Transsilvanian ruhtinasta. György kuoli vuonna 1660 ja samana vuonna Osmanien valtakunnan joukot etenivät ruhtinaskuntaan. Sotaan sekaantuivat myös Habsburgit, mutta heidän sotaretkensä turkkilaisia vastaan epäonnistui vuonna 1661. Ruhtinaskunnan menettäminen herätti suuttumusta Unkarista, jolle saatiin lisäsyy vuosina 1663–1664 käydyn sodan jälkeen solmitusta epäedullisesta Vasvárin rauhasta. Habsburigen vastaisen tyytymättömyyden kasvaessa Unkarissa alettiin valmistella Habsburgien vastaista kapinaa.


title: Ferenc I Rákóczi

text: Ferenc Rákóczi meni vuonna 1666 naimisiin Kroatian baani Péter Zrínyin tyttären Ilona Zrínyin kanssa. Sittemmin Rákóczi ja Péter Zrínyi kuuluivat kreivi Ferenc Wesselényin johtamaan salaliittoon, jonka tavoitteena oli aseellinen kapina Ranskan tai Osmanien valtakunnan tuella. Salaliittolaisten suunnitelmista saatiin kuulla Wienissä jo ennen suunnitelmien toteuttamista, mutta vastatoimiin ei ryhdytty. Vuonna 1670 Ferenc Rákóczi sai vaivoin nostatettua kapinan Ylä-Unkarissa (nykyisessä Slovakiassa). Odotettua ulkopuolista tukea kapinalle ei kuitenkaan saapunut, ja lisäksi salaliittolaisilta puuttui yhtenäinen strategia. Keisarilliset joukot kukistivat kapinan suhteellisen nopeasti. Salaliittolaisten johtajia vangittiin ja monet saivat varoittavana esimerkkinä kuolemantuomion, heidän joukossaan esimerkiksi Péter Zrínyi. Ferenc Rákóczi sai pitää henkensä, koska hänen äidillään oli vaikutusvaltaa jesuiittojen keskuudessa. Hänen avullaan Ferenc Rákóczin henki säästettiin suuria lunnaita vastaan.


title: Ferenc I Rákóczi

text: Ferenc Rákóczi kuoli 8. heinäkuuta 1676. Ferencin ja Ilona Zrínyin pojasta Ferenc II Rákóczista tuli sittemmin myös merkittävä unkarilainen kapinajohtaja.


title: Anja Kling

text: Anja Kling (s. 22. maaliskuuta 1970 Potsdam, Saksan demokraattinen tasavalta) on saksalainen näyttelijä ja ääninäyttelijä. Hän on näytellyt yli sadassa televisiotuotannossa ja yli 20 teatterielokuvassa. 1980-luvulla alkanut ura kattaa usean tyylilajin komediasta ja parodiasta rikosdraamaan, historialliseen draamaan, perhedraamaan ja lastenelokuviin.


title: Anja Kling

text: Anja Klingin isä työskenteli Filmstudio Babelsbergissä ja hänen sisarensa Gerit Kling (s. 1965) työskentelee näyttelijänä. 1990-luvun alussa Kling teki sivurooleja muun muassa rikossarjassa "Polizeiruf 110". Hänen läpimurtonsa oli Helken rooli seitsenosaisessa draamasarjassa "Hagedorns Tochter" vuonna 1994. Vuosina 1997 ja 1998 Kling näytteli Barbaran roolin italialaisessa mafiatrillerissä "La Piovra" eli "Allein gegen die Mafia". Sittemmin Kling näytteli muun muassa Evan osan komediassa "Die Masche mit der Liebe" (2007) ja Susannen osan agenttiparodiassa "Undercover Love" (2010). Kumpaisessakin tuotannossa hän näytteli Henning Baumia vastaan. 2010-luvulla Kling on näytellyt aiempaa enemmän päärooleja. Hän on tulkinnut muun muassa Ninan osan elokuvassa "Tatort: Dunkle Zeit" (2017). Niin ikään 2017 Kling näytteli Stefanien osan luokkakokous-elokuvassa "Klassentreffen".


title: Anja Kling

text: Vuonna 2008 Kling näytteli Katja Schlemmin roolin 1980-luvun Itä-Saksaan sijoittuvassa elokuvassa "Wir sind das Volk – Liebe kennt keine Grenzen". Myös sarjassa "Honigfrauen" liikutaan saman aikakauden Itä-Saksassa ja etenkin Unkarissa. Kling näyttelee päähenkilöiden äitiä, joka vetää ihmissuhteensa solmuun Balaton-järven rannalla.


title: Anja Kling

text: Ensimmäiset teatterielokuvaroolinsa Anja Kling teki jo DDR:n aikana: vuonna 1988 hänellä oli roolit elokuvissa "Danke für die Blumen" ja "Mit Leib und Seele". Seuraavana vuonna Kling näytteli naispääosan draamassa "Grüne Hochzeit". Klingin valkokangasura jatkui tieteiskomediassa "Die Sturzflieger" 1995. Seuraavalla vuosikymmenellä hän näytteli muun muassa lastenelokuvassa "Das fliegende Klassenzimmer" (2003) ja jouluisessa perhekomediassa "Es ist ein Elch entsprungen" (2005). Lastenelokuvarooleja edustaa myös äidin osa kolmessa "Hexe Lilli" -elokuvassa. Ihmissuhdekomediaa Kling teki muun muassa Gernot Rollin ja Mario Barthin elokuvassa "Männersache" vuonna 2009. Kling on näytellyt myös nuortenelokuvissa: 2010-luvun alussa hän teki Julien roolin kahdessa "Hanni & Nanni" -elokuvassa. Vuonna 2018 Kling näytteli tohtori Schmitt-Gössenweinia saksalais-itävaltalaisessa komediassa "Hilfe, ich hab meine Eltern geschrumpft".


title: Anja Kling

text: Klingin äänirooleja on muun muassa Mathilden ääni suomalais-yhdysvaltalaisessa tietokoneanimoidussa toimintakomediassa "Angry Birds -elokuva" (2016).


title: Anja Kling

text: Teatterissa Kling on näytellyt nimiroolin Henrik Ibsenin draamassa "Hedda Gabler".


title: Miryangin sairaalapalo 2018

text: Miryangin sairaalapalo 2018 tapahtui 26. tammikuuta 2018 Sejongin sairaalassa Miryangissa, Etelä-Koreassa. Ensimmäisen kerroksen ensiavussa kello 7.30 syttyneessä palossa kuoli 41 ihmistä, ja noin 130 loukkaantui. Kuolleista kolme kuului sairaalan henkilökuntaan, loput olivat potilaita.


title: Miryangin sairaalapalo 2018

text: Sejongin sairaala erikoistui vanhusten pitkäaikaishoitoon, ja sen yhteydessä oli myös vanhainkoti. Sairaalassa ja vanhainkodissa oli palon syttyessä yhteensä noin 200 potilasta. Sairaalassa ei ollut sprinklereitä, eikä lainsäädäntö niitä vaatinut. Sen sijaan vanhainkotiin niitä oltiin palon aikaan asentamassa.


title: Hopeasulfaatti

text: Hopeasulfaatti (AgSO) on hopea- ja sulfaatti-ionien muodostama epäorgaaninen ioniyhdiste. Yhdistettä käytetään hopean valmistusprosesseissa ja katalyyttinä orgaanisen kemian synteeseissä.


title: Hopeasulfaatti

text: Huoneenlämpötilassa hopeasulfaatti on valkoista kiteistä ainetta, jonka väri muuttuu valon vaikutuksesta harmaaksi. Sen alkeiskoppi on rombinen. Yhdiste liukenee vain niukasti veteen, mutta liukenee helpommin happoihin esimerkiksi rikkihappoon. Lisäksi hopeasulfaatti liukenee ammoniakkiliuoksiin. Kuumennettaessa hopeasulfaattia kiehumispisteeseensä se hajoaa hopeaksi, rikkidioksidiksi ja hapeksi.


title: Hopeasulfaatti

text: Hopeasulfaattia voidaan valmistaa liuottamalla metallista hopeaa kuumaan ja väkevään rikkihappoon. Yhdistettä muodostuu myös, kun hopeasuolan, esimerkiksi hopeanitraatin, vesiliuokseen lisätään rikkihappoa tai sulfaattisuoloja.


title: Hopeasulfaatti

text: Hopeasulfaattia voidaan käyttää katalyyttinä pelkistettäessä aromaattisia hiilivetyjä sykloheksaanijohdannaisiksi ja sitä voidaan käyttää katalyyttinä myös hapetusreaktioissa. Hopean metallurgian yhteydessä hopea saostetaan liuoksesta sulfaattina ja sulfaatti hajotetaan hopeaksi kuumentamalla. Yhdistettä voidaan käyttää myös hopea-hopeasulfaattielektrodien valmistamiseen.


title: Liperit

text: Liperit on papin perinteiseen virkapukuun kuuluva irtokaulus, jossa on kaksi suorakulmaista liuskaa. Nykyään sen on korvannut arkikäytössä yksinkertainen valkoinen pantakaulus.


title: Liperit

text: Liperit kehittyivät 1600-luvulla protestanttisten pappien asun osana käytetystä myllynkivikauluksesta. Norjassa ja Tanskassa se jäi pysyvästi papinkaulukseksi, mutta useimmissa maissa (kuten Ruotsi-Suomessa, Iso-Britanniassa ja Saksassa) sen korvasi yksinkertaisempi lehtikaulus. Tämä oli leveä ja ulottui yhtä kauas edessä, takana sekä sivuilla. 1700-luvulla peruukkimuodin vaikutuksesta kaulus muuttui siten, että sen muodostivat kaksi alaspäin sojottavaa kangassuikaletta.


title: Aphanizomenon

text: Aphanizomenon on syanobakteerien suku, joka aiheuttaa leväkukintoja makeissa- ja murtovesissä.


title: Aphanizomenon

text: Elävät Aphanizomenon-syanobakteerit ovat vihreitä, mutta kuollessaan ne muuttuvat turkoosinsinisiksi ja voivat muodostaa maalimaista massaa.


title: Aphanizomenon

text: Ne voidaan tunnistaa lajin ja suvun tarkkuudella mikroskoopin avulla. Aphanizomenon-suvulle ovat ominaisia sukkulamaiset rihmakimput. Rihmat koostuvat akineeteistä (kestosoluista) ja heterokysteistä (typensitojasoluista). Rihman solut eivät ole kuroutuneet helminauhamaisesti, vaan ne ovat tasaisemman jaokkeisia kuin Anabaena-rihmat.


title: Aphanizomenon

text: Aphanizomenon-levän kukinnat ovat yleisiä Itämeressä. Siellä siitä ei ole löydetty myrkyllisiä kantoja. Ne voivat kuitenkin tuottaa myrkkyä järvissä. Joistakin aphanizomenon-levistä on löytynyt maksamyrkkyjä ja hermomyrkky anatoksiini-a:ta.


title: Aphanizomenon

text: Suvun tyyppilajia "Aphanizomenon flosaquae" on tavattu makeassa vedessä Euroopassa, Aasaissa, Pohjois- ja Etelä-Amerikassa, Australiassa ja Uudessa Seelannissa.


title: Karhusaari (kappale)

text: ”Karhusaari” on suomalaisen laulaja-lauluntekijän Anssi Kelan kappale, joka julkaistiin promosinglenä kesäkuussa 2005. Kappale on ensimmäinen singlejulkaisu Kelan kolmannelta sooloalbumilta "Rakkaus on murhaa".


title: Karhusaari (kappale)

text: Kela kirjoitti ”Karhusaaren” heinäkuussa 2004, ja se oli ensimmäinen kappale joka levylle äänitettiin tammikuussa 2005 Fried Music -studiolla tuottaja Jukka Immosen kanssa. Äänitykset kestivät kaksi päivää, ja Kela soitti kaikki instrumentit itse. Hän kuvaili lopputulosta ”kesäiseksi pop-kappaleeksi”, jonka ”tarkoitus olisi soida kesän aikana mahdollisimman paljon radiossa.” Alun perin Kela pohti kappaleen muistuttavan liikaa hänen aiempaa tuotantoaan, mutta lopulta totesi: ”kaipa minulla on lupa kuulostaa itseltäni”. Kela on myöhemmin katunut kappaleen sovitusta; hänen mielestään ”kappale ei sinänsä ole huono, mutta levytetty versio on vain kovin löysä. Siitä taidettiin yrittää vähän väkisin leipoa radiohittiä. – – Lopputulos on 'ihan kiva'.”


title: Karhusaari (kappale)

text: ”Karhusaari” nousi parhaimillaan Suomen kaupallisten radiokanavien soitetuimmaksi kappaleeksi. "Rumban" 50 hittiä -listalla kappale nousi kolmanneksi. Merkittävästä radiosoitosta huolimatta ”Karhusaaresta” muodostui Kelan sanoin ”hitti, jota kukaan ei muista”. Kappaletta ei ole esitetty vuosiin Kelan konserteissa.


title: Kangasalan Kisa-Eagles

text: Kangasalan Kisa-Eagles on jääkiekkojoukkue Kangasalta, joka syntyi kun Kangasalan Kisan ja Kangasalan Voitton jääkiekko yhdistyivät yhdeksi joukkueeksi.


title: Kangasalan Kisa-Eagles

text: Perustettu = 1930


title: Kangasalan Kisa-Eagles

text: Omistaja = Kangasalan Kisa


title: Kangasalan Kisa-Eagles

text: Kotiareena = Kangasalan jäähalli


title: Kangasalan Kisa-Eagles

text:
Sarja = Jääkiekon II-divisioona
Nettisivut = Juniorit: http://kisaeagles.kangasalankisa.fi
Edustus: http://eaglesedustus.fi


title: Hinnerjoen kirkonkylä

text: Hinnerjoen kirkonkylä on kirkonkylä ja taajama entisen Hinnerjoen kunnan alueella Eurassa. Se oli Hinnerjoen kunnan hallinnollinen keskus. Vuoden 2016 lopussa taajamassa oli 457 asukasta.


title: Hinnerjoen kirkonkylä

text: Kirkonkylä sijaitsee kantatien 43 varrella. Kirkonkylästä lähtee etelään Vaaljoen kylän suuntaan yhdystie 2021 ja kaakkoon seututie 210 kohti Honkilahden kirkonkylää. Kirkonkylän palveluihin kuuluu muun muassa matkabaari, huoltoasema, kyläkauppa, vapaaehtoinen palokunta. Kylässä on myös Hinnerjoen kirkko.


title: Hinnerjoen kirkonkylä

text: Kirkonkylästä itään Auvoljärvellä on Elorannan uimaranta ja sauna.


title: Vaaljoki (Hinnerjoki)

text: Vaaljoki on kylä entisen Hinnerjoen kunnan alueella Eurassa. Kylä sijaitsee Hinnerjoen kirkonkylästä etelään yhdystien 2021 varrella. Kylä rajautuu lännessä ja etelässä Laitilaan ja koillisen suunnassa sijaitsee Honkilahden kirkonkylä.


title: Johannes Yrttiaho

text: Johannes Yrttiaho (s. 1980 Turku) on suomalainen vasemmistoliittolainen poliitikko ja varakansanedustaja. Hän on toiminut Turun kaupunginvaltuutettuna vuodesta 2008 ja kaupunginhallituksen jäsenenä vuodesta 2015.


title: Johannes Yrttiaho

text: Yrttiaho on valmistunut Turun yliopistosta filosofian maisteriksi pääaineena Suomen historia. Kuntaliitto valitsi hänen pro gradu-tutkielmansa vuoden 2013 parhaaksi kuntagraduksi. Tutkielman aiheena oli Turun sähköhuollon murroskausi vuosina 1919-1929.


title: Johannes Yrttiaho

text: Yrttiaho toimii Teollisuusliiton Suomen suurimman ammattiosaston Turun teollisuustyöväen ammattiosasto 49:n tiedottajana.


title: Johannes Yrttiaho

text: Aiemmin Yrttiaho on työskennellyt muun muassa entisen kansanedustajan Esko-Juhani Tennilän eduskunta-avustajana.


title: Johannes Yrttiaho

text: Yrttiaho on ollut aktiivisesti mukana Turun kunnallispolitiikassa vuodesta 2004 ja kaupunginvaltuustoon hänet valittiin ensimmäisen kerran vuoden 2008 kunnallisvaaleissa. Hän on toiminut Turussa kasvatus- ja opetuslautakunnan, joukkoliikennelautakunnan ja tarkastuslautakunnan jäsenenä sekä kaupunginhallituksen varajäsenenä ja Turun ylioppilaskyläsäätiön valtuuskunnassa. Tällä hetkellä hän on Turun kaupunginhallituksen ja sen konserni- ja kaupunkikehitysjaostojen jäsen. Maakunnallisessa politiikassa hän on toiminut Varsinais-Suomen maakuntavaltuutettuna.


title: Johannes Yrttiaho

text: Vasemmistoliitossa Yrttiaho on puoluevaltuuston, Varsinais-Suomen piirihallituksen sekä Turun kunnallistoimikunnan jäsen.


title: Bill Bailey (tanssija)

text: Bill Bailey (8. joulukuuta 1912 – 12. joulukuuta 1978) oli afroamerikkalainen steppaaja. Hänen siskonsa oli laulaja ja näyttelijä Pearl Bailey. Bill tanssi ”moonwalkia” ensimmäisen kerran todistetusti.


title: Tom Wrange

text: Tom Johannes Wrange (alk. Lillqvist, 2. lokakuuta 1937 Helsinki – 31. heinäkuuta 2018 Porvoo) oli suomalainen kehonrakennusvaikuttaja.


title: Tom Wrange

text: Wrange oli ensimmäinen voimailuvälineiden ja lisäravinteiden maahantuoja Suomessa. Suomen bodybuilding- ja voimanostoliittoa (BBC) hän oli perustamassa vuonna 1971. Wrange tuli tunnetuksi myös Arnold Schwarzeneggerin Suomen-vierailujen järjestämisestä vuosina 1971 ja 1972.


title: Tom Wrange

text: Wrange oli Suomen edustaja vuonna 1975 perustetun Pohjoismaiden Voimanostoliiton ensimmäisessä hallituksessa.


title: 2012–2017

text: 2012–2017 on yhdysvaltalaisen elektronisen musiikin tuottaja Nicolas Jaarin ensimmäinen studioalbumi Against All Logic -taiteilijanimellä, jonka julkaisi Other People 17. helmikuuta 2018. Ennen julkaisupäivää albumia ei mainostettu juuri ollenkaan, joten se tuli yllätyksenä monelle.


title: Allegiant Air

text: Allegiant Air ( Lyhennetään yleensä Allegiant ) on yhdysvaltalainen halpalentoyhtiö joka operoi sekä reitti- että tilauslentoja. Allegiant on Yhdysvaltojen yhdeksänneksi suurin lentoyhtiö. Allegiant perustettiin tammikuussa vuonna 1997 nimellä WestJet Express. Allegiantin IATA koodi on G4 ja ICAO koodi AAY.


title: Allegiant Air

text: Allegiantin laivasto koostuu Airbus A320 -sarjan lentokoneista.


title: Allegiant Air

text: Joulukuussa 2018


title: Exote

text: Exote voi tarkoittaa seuraavia asioita:


title: Exote (yritys)

text: Exote Oy on suomalainen exote-materiaalin tuotekehitykseen keskittynyt yritys.


title: Exote (materiaali)

text: Exote on Suomessa alunperin VTT:llä kehitetty kovametalli, joka soveltuu luotisuojaukseen ja muihin erityisen kovalle mekaaniselle kulutukselle altistuviin sovelluksiin. Exoten tuotekehitys ja immateriaalioikeudet on siirretty samannimiselle yritykselle.


title: Segercrantz

text: Segercrantz on sukunimi, jota käytetään Suomessa. Segercrantz on myös suomalainen aatelissuku (nro 136). Yliluutnantti Johan Ekmanin (1675–1741) lapset aateloitiin kiitokseksi isänsä ansioista vuonna 1756. Eräs sukuhaara on introdusoitu uudelleen Ruotsin ritarihuoneeseen vuonna 1949 (nro 1973).


title: Segercrantz

text: Nimen haltijoita:


title: Polaaririntama (ilmakehä)

text: Polaaririntama on vyöhyke, jossa keskileveysasteiden lämmin ilma ja polaarinen kylmä ilma kohtaavat. Ilmojen kohdatessa tähän kohtaan syntyy matalapaine, kun lämmin ilma työntyy kylmän ilman alle.


title: George Peabody

text: George Peabody (1795 Danvers, Massachusetts – 1869 Lontoo) oli yhdysvaltalainen liikemies ja filantrooppi, joka vaurastui pankkiirina Lontoossa ja toimi sitten merkittävänä lahjoittajana.


title: George Peabody

text: Köyhästä perheestä Massachusettsin osavaltiosta kotoisin ollut George Peabody työskenteli 11-vuotiaasta asti vähittäiskaupan alalla. Vuonna 1814 hänestä tuli pääkaupungissa Washington D. C.:ssä sijaitsevan kangaskaupan osakas. Yritys muutti pian läheiseen Baltimoreen ja avasi liikkeet myös New Yorkissa ja Philadelphiassa. Liikematkalla Lontoossa 1837 Peabody neuvotteli lainan Marylandin osavaltion taloustilanteen kohentamiseksi. Hän päätti jäädä Lontooseen, joka tuolloin oli maailman finanssikeskus ja perusti Junius Spencer Morganin kanssa pankin, joka sittemmin kehittyi John Pierpont Morganin johdolla merkittäväksi pankki-imperiumiksi. Sen nykyisiä edustajia ovat JPMorgan Chase ja investointipankki Morgan Stanley.


title: George Peabody

text: Peabody jäi pankistaan eläkkeelle 1864 ja erikoistui hyväntekeväisyyteen. Hän perusti Lontooseen sosiaalista asuntotuotantoa ja yhdyskuntasuunnittelua harjoittavan Peabody Trust -säätiön. Yhdysvaltojen Baltimoressa sijaitsevaan Johns Hopkinsin yliopistoon hän lahjoitti Peabody Institute -konservatorion ja nimeään kantavan kirjaston George Peabody Library. Tennesseen osavaltion Nashvilleen hän lahjoitti opettajakorkeakoulun, joka on nyt osa Vanderbiltin yliopistoa. Hänen ansiostaan syntyivät myös muun muassa Yalen yliopiston luonnontieteellinen museo ja Harvardin yliopiston arkeologinen museo.


title: Romas Kalanta

text:
Romas Kalanta (22. helmikuuta 1953 Alytus – 15. toukokuuta 1972 Kaunas) oli liettualainen opiskelija, joka teki polttoitsemurhan protestoidakseen Neuvostoliiton vuonna 1940 tekemää Liettuan miehitystä vastaan. Hänen kuolemansa laukaisi suuria mellakoita Liettuassa.
Kalantan perheessä oli neljä poikaa ja Romas oli heistä toiseksi nuorin. Vanhemmat kuuluivat työväenluokkaan ja isä oli kommunistisen puolueen jäsen. Perheen äiti oli kuitenkin sitä mieltä, että hänen poikiensa kuuluu käydä kirkossa ehtoollisella.


title: Romas Kalanta

text: Koulussa Kalanta oli keskitason oppilas ja erityisen kiinnostunut historiasta. Opettaja kiinnitti huomionsa siihen, että Kalanta tiesi erityisen paljon Liettuan ja liettualaisten historiasta, mutta Neuvostoliiton historia, jota virallisesti opetettiin, ei häntä kiinnostanut.


title: Romas Kalanta

text: Ollessaan 11. luokalla, Kalanta kirjoitti aineessaan, että haluaa aikuisena olla pappi. Hänen vanhempansa kutsuttiin tämän vuoksi koululle puhutteluun, että heidän pojallaan on mielettömiä ideoita. Pian tämän jälkeen Kalanta lopetti koulun ja meni töihin tehtaaseen. Koulua hän kävi iltaoppilaitoksessa.


title: Romas Kalanta

text: Romasista varttui hiljainen ja hiukan vetäytyvä nuorimies. Hän piti piirtämisestä ja kitaran soittamisesta ja vietti paljon aikaa Kaunasin puistoissa joissa kokoontui myös muita nuoria. Hänen tyyliinsä kuuluivat neuvostoviranomaisten inhoamat pitkät hiukset.


title: Romas Kalanta

text: Miliisi suhtautui Kaunasin nuorten omaehtoiseen kokoontumiseen kielteisesti ja julisti sen yhdessä nuorten pukeutumistyylin ohella katurauhan häiritsemiseksi.


title: Romas Kalanta

text: 14. toukokuuta 1972 Kalanta hankki ystävältään kolme litraa bensiiniä ja matkusti Kaunasin keskustaan. Siellä hän meni puistossa kolmen tai neljän (tiedot vaihtelevat) nuoren ryhmän luo, otti takkinsa pois, jätti muistikirjansa maahan, valeli itsensä bensiinillä ja sytytti itsensä tuleen. Muistikirjassa hän selitti tekonsa motiiveja.


title: Romas Kalanta

text: Ohikulkijat eivät olleet aluksi uskoa silmiään, mutta paikalle saatiin miliisi ja ambulanssi. Kalanta kiidätettiin sairaalaan, missä lääkärit määrättiin pelastamaan hänet, jotta hänet voitaisiin asettaa syytteeseen ja tuomita. Hänestä ei saisi tulla Liettuan nuorison idolia ja marttyyria. Kalanta kuoli vammoihinsa varhain toukokuun 15. päivän aamulla.


title: Romas Kalanta

text: Heti Kalantan kuoltua hänen vanhempansa pidätettiin. Heidät määrättiin kirjoittamaan kirjeen, jossa he kertoivat, että heidän poikansa teko ei ollut poliittinen. Kirje, jossa he julistivat poikansa olleen mielisairas, julkaistiin kaikissa sanomalehdissä.


title: Romas Kalanta

text: Viranomaiset luovuttivat Kalantan ruumiin tämän vanhemmille ja määräsivät hautajaiset pidettäviksi heti. Perheen muita lapsia kiellettiin poistumasta kodistaan. Kun perhe ilmoitti, että he haluaisivat kutsua omaisia hautajaisiin, heille ilmoitettiin, että saavat olla tyytyväisiä siitä, että yleensä saavat pitää hautajaiset. Hautajaisiin ei saanut viedä kukkia. Hautapaikaksi viranomaiset määräsivät hautausmaan reunan, paikan, johon oli yleensä kerätty hautausmaan roskat.


title: Romas Kalanta

text: Kaikista peittely-yrityksistä huolimatta tieto Romas Kalantasta levisi ensiksi Kaunasiin ja myöhemmin muualle Liettuaan. Tapauksesta saivat alkunsa Liettuan vuoden 1972 mellakat.


title: Honkilahden kirkonkylä

text: Honkilahden kirkonkylä on kirkonkylä entisen Honkilahden kunnan alueella Eurassa. Se oli Honkilahden kunnan hallinnollinen keskus.


title: Honkilahden kirkonkylä

text: Kirkonkylä sijaitsee seututien 210 eteläpuolella. Sieltä lähtee tie etelään Vaaljoen kylän suuntaan ja pohjoiseen kohti Mannilaa. Honkilahden kirkonkylän eteläpuolella sijaitsee Koskeljärvi. Kylässä on muun muassa Honkilahden kirkko.


title: Honkilahden kirkonkylä

text: Honkilahden kirkonkylä on aiemmin ollut taajama, mutta viimeisimpien taajamarajausten mukaan sitä ei luokitella taajamaksi.


title: Savivuoren frisbeegolfrata

text:
Savivuoren frisbeegolfrata on Viitasaarella sijaitseva rata. Rata on 18-väyläinen. Radalla on runsaasti puustoa ja korkeuseroja. Rata on suunniteltu ja tehty kahdessa osassa. Radan pisin väylä on 243 metriä. Koko radan ihannetulos on 59 heittoa.
https://frisbeegolfradat.fi/rata/savivuori_dgp/


title: Pukinlammi

text: Pukinlammi on Pirkanmaalla Mänttä-Vilppulassa Vilppulan taajaman lähellä sijaitseva lampi, joka kuuluu Kokemäenjoen vesistöön.


title: Pukinlammi

text: Lammen pinta-ala on 2,0 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 550 metriä..


title: Pukinlammi

text: Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Kuoreveden lähialueeseen (35.611) se kuuluu.


title: Kapakkalammi

text: Kapakkalammi on Pirkanmaalla Mänttä-Vilppulassa Vilppulan taajaman lähellä sijaitseva lampi, joka kuuluu Kokemäenjoen vesistöön.


title: Kapakkalammi

text: Lammen pinta-ala on 1,2 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä..


title: Kapakkalammi


title: Vittajärvi (Mänttä-Vilppula)

text: Vittajärvi on Pirkanmaalla Mänttä-Vilppulassa Vilppulan taajaman lähellä sijaitseva järvi, joka kuuluu Kokemäenjoen vesistöön.


title: Vittajärvi (Mänttä-Vilppula)

text: Järven pinta-ala on 30 hehtaaria ja se on 1,6 kilometriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 4,5 kilometriä..


title: Vittajärvi (Mänttä-Vilppula)

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Kuoreveden lähialueeseen (35.611) se kuuluu.


title: Rauhalammi (Mänttä-Vilppula)

text: Rauhalammi on Pirkanmaalla Mänttä-Vilppulassa Vilppulan taajaman lähellä sijaitseva lampi, joka kuuluu Kokemäenjoen vesistöön.


title: Rauhalammi (Mänttä-Vilppula)

text: Lammen pinta-ala on 2,6 hehtaaria ja se on 350 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 850 metriä..


title: Rauhalammi (Mänttä-Vilppula)


Maantiepyöräilyn maailmanmestaruuskilpailut 2018 järjestettiin Innsbruckissa, Itävallassa 23.–30. syyskuuta 2018. Kilpailujen ohjelmassa olivat joukkueaika-ajo naisille ja miehille sekä henkilökohtainen aika-ajo ja maantieajo naisille, miehille, alle 23-vuotiaille miehille sekä nais- ja miesjunioreille.


title: Maantiepyöräilyn maailmanmestaruuskilpailut 2018

text: Lähde: Pro Cycling Stats


title: Säynäänjärvi (Mänttä-Vilppula)

text: Säynäänjärvi on Pirkanmaalla Mänttä-Vilppulassa Kuoreniemen kylän lähellä sijaitseva järvi, joka kuuluu Kokemäenjoen vesistöön.


title: Säynäänjärvi (Mänttä-Vilppula)

text: Järven pinta-ala on 3,2 hehtaaria ja se on 250 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 700 metriä..


title: Säynäänjärvi (Mänttä-Vilppula)


title: Umpianjärvi

text: Umpianjärvi on Keski-Suomessa Jämsässä Kaltilan kylän lähellä sijaitseva järvi, joka kuuluu Kokemäenjoen vesistöön.


title: Umpianjärvi

text: Järven pinta-ala on 6,4 hehtaaria ja se on 600 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä..


title: Umpianjärvi


title: Valkeajärvi (Mänttä-Vilppula, Kuoreniemi)

text: Valkeajärvi on Pirkanmaalla Mänttä-Vilppulassa ja Jämsässä Kuoreniemen kylän lähellä sijaitseva järvi, joka kuuluu Kokemäenjoen vesistöön.


text: Järven pinta-ala on 11,1 hehtaaria ja se on 550 metriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä..


title: Heikinjärvi (Mänttä-Vilppula)

text: Heikinjärvi on Pirkanmaalla Mänttä-Vilppulassa ja Jämsässä Kuoreniemen kylän lähellä sijaitseva järvi, joka kuuluu Kokemäenjoen vesistöön.


title: Heikinjärvi (Mänttä-Vilppula)

text: Järven pinta-ala on 3,7 hehtaaria ja se on 300 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 900 metriä..


title: Heikinjärvi (Mänttä-Vilppula)


title: Pohjanlammi

text: Pohjanlammi on Keski-Suomessa Jämsässä Vessarinkulman kylän lähellä sijaitseva lampi, joka kuuluu Kokemäenjoen vesistöön.


title: Pohjanlammi

text: Lammen pinta-ala on 1,5 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 550 metriä..


title: Pohjanlammi

text: Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Kuoreveden lähialueeseen (35.611) se kuuluu.


title: Pikkujärvi (Jämsä, Kaltila)

text: Pikkujärvi on Keski-Suomessa Jämsässä Kaltilan kylän lähellä sijaitseva järvi, joka kuuluu Kokemäenjoen vesistöön.


title: Pikkujärvi (Jämsä, Kaltila)

text: Järven pinta-ala on 3,3 hehtaaria ja se on 250 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 700 metriä..


title: Pikkujärvi (Jämsä, Kaltila)

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Kuoreveden lähialueeseen (35.611) se kuuluu.


title: Särkijärvi (Jämsä, Kavala)

text: Särkijärvi on Keski-Suomessa Jämsässä Kavalan kylän lähellä sijaitseva järvi, joka kuuluu Kokemäenjoen vesistöön.


title: Särkijärvi (Jämsä, Kavala)

text: Järven pinta-ala on 8,0 hehtaaria ja se on 500 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä..


title: Särkijärvi (Jämsä, Kavala)


title: Pikkujärvi (Jämsä, Lahdenkylä)

text: Pikkujärvi on Keski-Suomessa Jämsässä Lahdenkylän kylän lähellä sijaitseva järvi, joka kuuluu Kokemäenjoen vesistöön.


title: Pikkujärvi (Jämsä, Lahdenkylä)


title: Pikkujärvi (Jämsä, Lahdenkylä)


title: Särkisjärvi (Jämsä, Lahdenkylä)

text: Särkisjärvi on Keski-Suomessa Jämsässä Lahdenkylän kylän lähellä sijaitseva järvi, joka kuuluu Kokemäenjoen vesistöön.